Kannada-LLM-Labs/Wikipedia-Kn huggingface dataset:
ಶಿವಾನಂದ ಕಳವೆ

Waddara Oni Talikoti

Waddara Oni Talikoti

ಹುಟ್ಟು
ಶಿವಾನಂದ ಕಳವೆಯವರು ಉತ್ತರ ಕನ್ನಡ ಜಿಲ್ಲೆಯ ಶಿರಸಿಯ ಕಳವೆಯವರು. ಪ್ರಾಥಮಿಕ, ಪ್ರೌಢ ಶಿಕ್ಷಣದ ಮುಗಿಸಿ ವಾಣಿಜ್ಯಶಾಸ್ತ್ರದಲ್ಲಿ ಪದವಿ ಪಡೆದ ಶಿವಾನಂದ ಕಳವೆಯವರಿಗೆ ಬರವಣಿಗೆಯ ಹುಚ್ಚು ಹತ್ತಲಾರಂಭಿಸಿತ್ತು. 
ಪರಿಸರ ಸಂರಕ್ಷಣೆ ಕುರಿತು ಶಿವಾನಂದ ಕಳವೆಯವರು ಕೃಷಿ ಮತ್ತು ಗ್ರಾಮೀಣಾಭಿವೃದ್ಧಿ ಕೇಂದ್ರದಲ್ಲಿ ವಿವಿಧ ಶಿಬಿರಗಳನ್ನು ಏರ್ಪಡಿಸುತ್ತಾರೆ. ಕಾಡಿನಲ್ಲಿ ಶಾಲಾ ವಿದ್ಯಾರ್ಥಿಗಳಿಗಾಗಿ ಪ್ರಾಕ್ಟಿಕಲ್ ಪಾಠ ಮಾಡುತ್ತಾರೆ. ನೆಲ-ಜಲ ಸಂರಕ್ಷಣೆ ಮತ್ತು ಜನಜಾಗೃತಿ ಮೂಡಿಸುವ ಕಾರ್ಯದಲ್ಲಿ ಕಳವೆಯವರದ್ದು ದೊಡ್ಡ ಹೆಸರು. 
ಈಸ್ಟ್ ಇಂಡಿಯ ಕಂಪನಿಯ ನಿರ್ದೇಶನದಂತೆ ೧೮೦೧ರಲ್ಲಿ ಡಾ. ಪ್ರಾನ್ಸಿಸ್ ಬುಕಾನನ್ ಎಂಬ ವಿದೇಶಿ ಅಧ್ಯಯನ ಪ್ರವಾಸಿ ಉತ್ತರ ಕನ್ನಡ ಜಿಲ್ಲೆಯಾದ್ಯಂತ ಪ್ರವಾಸ ಮಾಡಿದ. ಅಲ್ಲಿಯ ಕೃಷಿ, ಪರಿಸರ, ಪರಿಸರ, ಜನಜೀವನಗಳನ್ನು ದಾಖಲಿಸಿದ. ಇದರ ಮಹತ್ವ ಅರಿತ ಶಿವಾನಂದ ಕಳವೆಯವರು ೨೦೦೧ರಲ್ಲಿ ಬುಕಾನನ್  ತಿರುಗಿದ ಹಾದಿಯಲ್ಲಿ ಮರುಪ್ರವಾಸ ಮಾಡಿ ವಿಶಿಷ್ಟ ಸಂಗತಿಗಳನ್ನು ದಾಖಲಿಸಿದರು. ಈ ಪ್ರವಾಸದ ಬರವಣಿಗೆ ‘ಕಾಡುನೆಲದ ಕಾಲಮಾನ’
ಕಾನ್ಮನೆ ಪರಿಸರ ಆಸಕ್ತರು, ಬರಹಗಾರರು ಒಮ್ಮೆಯಾದರೂ ಭೇಟಿಕೊಡಲೇಬೇಕಾದ ತಾಣ. ನಾಡಿನ ಉದ್ದಗಲ ಸಂಚರಿಸಿದ ಶಿವಾನಂದ ಕಳವೆಯವರು ದೇಸೀ ಜ್ಞಾನದ ವಿವಿಧ ಮಜಲುಗಳ ಅಧ್ಯಯನ ನಡೆಸಿದ್ದಾರೆ. ನಾಡಿನ ಬಹುತೇಕ ಎಲ್ಲ ಪತ್ರಿಕೆಗಳಲ್ಲೂ ಅಂಕಣ ಬರೆದಿದ್ದಾರೆ.

ಅಂಕಣಗಳು
ಮುಡೇಬಳ್ಳಿ
ಮುಳ್ಳೆಹಣ್ಣು (ಸಂಪದ.ನೆಟ್ ಅಂತರ್ಜಾಲ ಪತ್ರಿಕೆಗೆ)
ಬಹುಧಾನ್ಯ (ಉದಯವಾಣಿ)
ದಾಟ್ ಸಾಲು (ನೀರ ಸಂರಕ್ಷಣೆಯ ಕಾರ್ಯದ ದಾಖಲಾತಿ)  
ಶಿವಾನಂದ ಕಳವೆಯವರ ಕಾನ್ಮನೆ ಪತ್ರಕರ್ತರ, ಹವ್ಯಾಸಿ ಬರಹಗಾರರ ಪಾಲಿನ ಅಧ್ಯಯನ ಶಾಲೆಯೆಂದೇ ಪ್ರಸಿದ್ಧವಾಗಿದೆ. ‘ಗೌರಿ ಜಿಂಕೆ’ಯ ಕಾನ್ಮನೆಗೆ ಬಂದು ಕಳವೆಯವರ ಗೆಳೆತನ ಮಾಡಿದ್ದು ಈಗ ಇತಿಹಾಸ. ಗೌರಿಯ ನೆನಪಲ್ಲಿ ಬರೆದಿದ್ದಾರೆ ಗೌರಿ ಜಿಂಕೆಯ ಆತ್ಮಕಥೆ ಬರೆದಿದ್ದಾರೆ.

ಕಳವೆಯವರ ಪುಸ್ತಕಗಳು
ಕಾನ್ ಗೌರಿ
ಗೌರಿ ಜಿಂಕೆಯ ಆತ್ಮಕಥೆ
ಅರಣ್ಯ (ಕನ್ನಡ ಪುಸ್ತಕ ಪ್ರಾಧಿಕಾರದಿಂದ ಪ್ರಕಟಿತ) 
ಅರಣ್ಯ ಜ್ಞಾನದ ಹತ್ಯಾಕಾಂಡ
ಕಂಪ್ಯೂಟರ್ ಊಟ ಹಳ್ಳಿ ಮಾರಾಟ
ಪತ್ರಕರ್ತರೇ ಟೈಂ ಉಂಟಾ? 
ಮಳೆ ಮನೆಯ ಮಾತುಕಥೆ
ಕಾನ್ ಬಾಗಿಲು
ಮಣ್ಣಿನ ಓದು
ಒಂದು ತುತ್ತಿನ ಕಥೆ
ಕ್ಷಾಮ ಡಂಗುರ
ಜಲ ವರ್ತಮಾನ
ಅನ್ನ ಕೊಡುವ ಅನನ್ಯ ತೋಟ – ತದ್ರೂಪಿ ಕಾಡು ( ಜಿ. ಕೃಷ್ಣ ಪ್ರಸಾದ್ ಅವರ ಜೊತೆ ಸಂಪಾದನೆ)
ಒಡಲ ನೋವಿನ ತೊಟ್ಟಿಲ ಹಾಡು
ಪಶ್ಚಿಮ ಘಟ್ಟದಲ್ಲಿ ಮೋನೋಕಲ್ಚರ್ ಮಹಾಯಾನ
ಕಾನ್ ಚಿಟ್ಟೆ
ಹಸಿರು ಪುಸ್ತಕದ ಹಳೆಯ ಪುಟಗಳು
ಕಾಡು ನೆಲದ ಕಾಲಮಾನ
ಕಾನ್ಮನೆಯ ಕಥೆಗಳು
ಕಾವೇರಿ ಖಂಡ
ಅನಲಾಗ್ ತೋಟಗಾರಿಕೆ ಕುರಿತ ಪುಸ್ತಕ ಮುದ್ರಣ ಹಂತದಲ್ಲಿ ( ೧೫/೦೯/೨೦೧೯ ರ ಮಾಹಿತಿಯಂತೆ)
ಮಧ್ಯಘಟ್ಟ (ಕಾದಂಬರಿ)

ಸಾಧನೆ
ಕಳವೆಯಲ್ಲಿ ನೀರಿಂಗಿಸುವ ಪ್ರಯೋಗಕ್ಕೆ ಕೈ ಹಾಕಿ ಯಶಸ್ವಿಯಾದ ಶಿವಾನಂದ ಕಳವೆಯವರು ತಮ್ಮ ಪ್ರಯತ್ನವನ್ನು ಬೇರೆಡೆಗೂ ವಿಸ್ತರಿಸಿದರು. ಉತ್ತರ ಕರ್ನಾಟಕದ ಜಿಲ್ಲೆಗಳಲ್ಲಿ ಖಾಲಿ ಜಾಗದಲ್ಲಿ ನೀರಿಂಗಿಸುವ, ಕೆರೆ ಹೂಳು ಸ್ವಚ್ಛಗೊಳಿಸುವ ಕಾರ್ಯಕ್ಕೆ ಮುಂದಾದರು. ಚಿತ್ರನಟ ಯಶ್ ಅವರ ಯಶೋಮಾರ್ಗಕ್ಕೆ ನೀರಿಂಗಿಸುವ ಕಾರ್ಯಕ್ರಮದ ಉಸ್ತುವಾರಿ ಹೊತ್ತರು. ಶಿವಾನಂದ ಕಳವೆಯವರ ನೀರಿಂಗಿಸುವ ಸಾಹಸದಿಂದ ಇಂದು ಎಷ್ಟೋ ಜನರ ನೆಲ ಹಸಿರಾಗಿದೆ.
ಕರ್ನಾಟಕ ರಾಜ್ಯ ಸರ್ಕಾರ ೨೦೦೬ ರಲ್ಲಿ ಪರಿಸರ ಪತ್ರಿಕೋದ್ಯಮಿ ಪ್ರಶಸ್ತಿ ನೀಡಿ ಗೌರವಿಸಿದೆ. ಸುವರ್ಣ ಸುದ್ದಿವಾಹಿನಿಯ ಅಸಾಮಾನ್ಯ ಕನ್ನಡಿಗ ಪ್ರಶಸ್ತಿ ನೀಡಿದೆ. ಪತ್ರಕರ್ತರಿಗೆ ಪರಿಸರ ಕಾಳಜಿಯ ಪಾಠ ಹೇಳುವ ಶಿವಾನಂದ ಕಳವೆಯವರಿಗೆ ರಾಜ್ಯದ ವಿವಿಧ ಸಂಘಸಂಸ್ಥೆಗಳು ಪುರಸ್ಕರಿಸಿ ಗೌರವಿಸಿವೆ.

ಉಲ್ಲೇಖಗಳು
http://kannada.asianetnews.com/news/asamanya-kannadiga-shivananda-kalave-of-sirsi
http://www.navakarnatakaonline.com/bharatiya-janapada-kathegalu 

http://www.bookbrahma.com/author/shivananda-kalave
ಪಾತ್ರೆಪರಡಿ

ಪಾತ್ರೆಪರಡಿ ಎಂದರೆ ಆಹಾರ ತೈಯಾರಿಕೆಯಲ್ಲಿ ಬಳಸಲಾಗುವ ಕೈಯಲ್ಲಿ ಹಿಡಿಯಬಲ್ಲ ಸಣ್ಣ ಉಪಕರಣಗಳು. ಸಾಮಾನ್ಯ ಅಡುಗೆಮನೆ ಕಾರ್ಯಗಳಲ್ಲಿ ಆಹಾರ ಪದಾರ್ಥಗಳನ್ನು ತಕ್ಕ ಗಾತ್ರಕ್ಕೆ ಕತ್ತರಿಸುವುದು, ಆಹಾರವನ್ನು ತೆರೆದ ಬೆಂಕಿ ಅಥವಾ ಒಲೆಯ ಮೇಲೆ ಬೇಯಿಸುವುದು, ಬೇಕಿಂಗ್, ರುಬ್ಬುವುದು, ಮಿಶ್ರಣ ಮಾಡುವುದು, ಮತ್ತು ಅಳತೆ ಮಾಡುವುದು ಸೇರಿವೆ; ಪ್ರತಿ ಕಾರ್ಯಕ್ಕೆ ಭಿನ್ನ ಪಾತ್ರೆಪರಡಿಯನ್ನು ತಯಾರಿಸಲಾಗಿರುತ್ತದೆ. ಅಡುಗೆಯವನ ಚಾಕುದಂತಹ ಸಾಮಾನ್ಯ ಉದ್ದೇಶದಂತಹ ಪಾತ್ರೆಪರಡಿಯನ್ನು ವಿಭಿನ್ನ ಬಗೆಯ ಆಹಾರಗಳಿಗೆ ಬಳಸಬಹುದು; ಇತರ ಅಡುಗೆಮನೆ ಪಾತ್ರೆಪರಡಿ ಬಹಳ ವಿಶೇಷೀಕೃತವಾಗಿದ್ದು ಕೇವಲ ಒಂದು ನಿರ್ದಿಷ್ಟ ಬಗೆಯ ಆಹಾರದ ತಯಾರಿಕೆಯ ಸಂಬಂಧದಲ್ಲಿ ಬಳಸಬಹುದು, ಉದಾಹರಣೆಗೆ ಮೊಟ್ಟೆ ಬೇರ್ಪಡಕ ಅಥವಾ ಸೇಬು ತಿರುಳೆತ್ತುಗ. ಒಂದು ಕಾರ್ಯವನ್ನು ಅನೇಕ ಬಾರಿ ಪುನರಾವರ್ತಿಸಬೇಕಾದಾಗ, ಅಥವಾ ಅಡುಗೆಯವರು ಸೀಮಿತ ಕೌಶಲ್ಯ ಅಥವಾ ಗತಿಶೀಲತೆಯನ್ನು ಹೊಂದಿದ್ದಾಗ ಕೆಲವು ವಿಶೇಷೀಕೃತ ಪಾತ್ರೆಪರಡಿಯನ್ನು ಬಳಸಲಾಗುತ್ತದೆ.

ಹೆಚ್ಚಿನ ಓದಿಗೆ 

 
 Matranga, Victoria K. (1996). America at Home: A Celebration of Twentieth-Century Housewares, International Housewares Association,  ISBN 978-0-9655487-0-0
 
 
 
 
 
 
 
 
 
 
 
 
 
 

ಉಪಕರಣಗಳು
ಸರಪಂಚ

ಸರಪಂಚನು (ಪ್ರಧಾನ) ಭಾರತದಲ್ಲಿ ಗ್ರಾಮ ಸಭೆ ಎಂದು ಕರೆಯಲ್ಪಡುವ ಸ್ಥಳೀಯ ಸ್ವಯಮಾಡಳಿತದ ಗ್ರಾಮಮಟ್ಟದ ಸಾಂವಿಧಾನಿಕ ಸಂಸ್ಥೆಯಿಂದ ಚುನಾಯಿತನಾದ ತೀರ್ಮಾನ ಮಾಡುವ ವ್ಯಕ್ತಿ. (ಪಂಚರು ಎಂದು ಕರೆಯಲ್ಪಡುವ) ಇತರ ಆಯ್ಕೆಯಾದ ಪಂಚಾಯತ ಸದಸ್ಯರೊಂದಿಗೆ ಸರಪಂಚನು ಗ್ರಾಮ ಪಂಚಾಯತಿಯನ್ನು ರಚಿಸುತ್ತಾನೆ. ಸರಪಂಚನು ಸರ್ಕಾರಿ ಅಧಿಕಾರಿಗಳು ಮತ್ತು ಹಳ್ಳಿ ಸಮುದಾಯದ ನಡುವೆ ಸಂಪರ್ಕದ ಕೇಂದ್ರಬಿಂದುವಾಗಿರುತ್ತಾನೆ ಮತ್ತು ಐದು ವರ್ಷಗಳವರೆಗೆ ಅಧಿಕಾರವನ್ನು ಹೊಂದಿರುತ್ತಾನೆ.

ಭಾರತದಲ್ಲಿ ಪಂಚಾಯತಿಗಳು ಪ್ರಾಚೀನ ಕಾಲದಿಂದಲು ಅಸ್ತಿತ್ವದಲ್ಲಿದ್ದರೂ, ಸ್ವಾತಂತ್ರ್ಯದ ನಂತರದ ಭಾರತದಲ್ಲಿ, ಗ್ರಾಮೀಣಾಭಿವೃದ್ಧಿ ಮತ್ತು ಸಮುದಾಯದ ಅಭಿವೃದ್ಧಿ ಯೋಜನೆಗಳ ಬಹುಭಾಗವನ್ನು ಪಂಚಾಯತಿಗಳ ಮೂಲಕ ಕಾರ್ಯಗತಗೊಳಿಸಲು ಪ್ರಯತ್ನಿಸಲಾಗಿದೆ. ಭಾರತದಲ್ಲಿ ಸಂಯುಕ್ತ ಆಡಳಿತ ರಚನೆಯಿರುವುದರಿಂದ ವಿಭಿನ್ನ ರಾಜ್ಯಗಳು ಗ್ರಾಮ ಪಂಚಾಯತಿಗಳು ಮತ್ತು ಸರಪಂಚರ ಅಧಿಕಾರಗಳನ್ನು ನಿರ್ಣಯಿಸುವ ಭಿನ್ನ ಕಾನೂನುಗಳನ್ನು ಹೊಂದಿರುತ್ತವೆ.

ಉಲ್ಲೇಖಗಳು 

ವೃತ್ತಿಗಳು
ಸನ್ಯಾಸಿ ಗುಳಿಗ ದೈವ



ಸನ್ಯಾಸಿ ಗುಳಿಗ ದೈವ

ದಕ್ಷಿಣ ಕನ್ನಡ ಜಿಲ್ಲೆಯ ಪ್ರಮಖ ದೈವಗಳಲ್ಲಿ ಒಂದಾದ ಸನ್ಯಸಿ ಗುಳಿಗ ದೈವವು ಹಲವು ವಿಶೇಷತೆಗಳನ್ನು ಹೊಂದಿದೆ. ಬೆಳ್ತಂಗಡಿ ತಾಲೂಕಿನ ಗುರುವಾಯಣಕೆರೆ ಯ ಪಣೆಜಾಲು ಎಂಬ ಪ್ರದೇಶದಲ್ಲಿ ಸನ್ಯಾಸಿ ಗುಳಿಗ ದೈವದ ಗುಡಿ ಇದೆ. ಈ ದೈವದ ಗುಡಿ  ಹಲವು ವರ್ಷಗಳ ಹಿಂದೆ ಪ್ರತಿಷ್ಟಾಪನೆಗೊಂಡಿದ್ದು ದಕ್ಷಿಣ ಕನ್ನಡ ಜಿಲ್ಲೆಯ ಬೇರೆ ಬೇರೆ ಪ್ರದೇಶಗಳಿಂದ ಜನರು ಇಲ್ಲಿಗೆ ಬಂದು ಬೇಟಿ ನೀಡಿ ಹರಕೆಗಳನ್ನು ಹಾಕುತ್ತಾರೆ ಇಲ್ಲಿಗೆ ಬರುವ  ಜನರ ನಂಬಿಕೆ ಏನೆಂದರೆ ಇಲ್ಲಿ ಬಂದು ತಮ್ಮ ಕಷ್ಟಗಳನ್ನು ಹೇಳಿಕೊಂಡರೆ ಬೇಗ ಪರಿಹರ ಆಗುತ್ತದೆ ಎಂಬ ನಂಬಿಕೆ ಹಾಗೆ  ಇಷ್ಟರವರೆಗೆ ಇಲ್ಲಿಗೆ ಬಂದ ಭಕ್ತರು ಯಾವುದೇ ರಿತಿಯ ಒಳ್ಲೆ ಉದ್ದೇಷವನ್ನು ಇಟ್ಟುಕೊಂಡು ಬಂದು ಪ್ರಾರ್ಥನೆ ಮಡಿದ ಯಾರಿಗೂ ಏನೂ ಮೋಸ ಆಗಲಿಲ್ಲ ಅನ್ನುವ ನಂಬಿಕೆ ಇದೆ.ಇಲ್ಲಿಗೆ ಬರುವ ಭಕ್ತರು ಒಂದು ಸೀಯಾಳ  ಮತು ದೈವಕ್ಕೆ ಇಷ್ಟಟವಾದ ಯಾವದೇ ವಸ್ತುವನ್ನು ತೆಗೆದುಕೊಂಡು ಬಂದರೂ ಸಾಕು ದೈವ ಸಂತುಷ್ಟನಾಗುತ್ತಾನೆ ಅನ್ನುವ ನಂಬಿಕೆ ಇಲ್ಲಿನ ಜನರಲ್ಲಿದೆ.

ಇತಿಹಾಸ
ಈ ಹಿಂದೆ ಇಲ್ಲಿ ದೈವ ಇರುವ ಸುಳಿವು ಈ ಊರಿನಲ್ಲಿ ವಸವಾಗುವ ಜನರಿಗೆ  ಗೊತ್ತಿರಲಿಲ್ಲ ಇಲ್ಲಿನ ಊರಿನ ಜನರಿಗೆ ಹಲವು ಬಗೆಯ ಕಷ್ಷಟಗಳು ಎದುರಾಗುತ್ತಿದ್ದವು ಇದಕ್ಕೆಲ್ಲಾ ಪರಿಹರ ಹುಡುಕುವ ದೃಷ್ಟಿಯಿಂದ ಊರಿನ ಎಲ್ಲಾ ಜನರು ಹಾಗೂ ಮುಖಂಡರು ಒಂದು ನಿರ್ಣಯಕ್ಕೆ ಬಂದು ದೇವಸ್ಥಾನದಲ್ಲಿ ಪ್ರಶ್ನೆ ಹಾಕಿ ನೋಡಿದಾಗ ಇದಕ್ಕೆ ಉತ್ತರ ದೊರಕಿತು ಇದಕ್ಕೆ ಉತ್ತರ ಏನೆಂದರೆ ಇಲ್ಲಿ ಒಂದು ದೈವದ ಗುಡಿಯಾಗಬೇಕೆಂದು ಆಯಿತು ಇದಾದ ಸ್ವಲ್ಪ ಸಮಯದ ನಂತರ ಇಲ್ಲಿ ದೈವದ ಗುಡಿಯನ್ನು ನಿರ್ಮಿಸಲು ತೀರ್ಮಾನಿಸಲಾಯಿತು.
ನಂತರ ಭೂತಕೋಲ ಪ್ರಾರಂಬವಾದ ವರ್ಷ ಇಲ್ಲಿ ಅಷ್ಟೋಂದು ಜನರು  ಇಲ್ಲಗೆ ಬರುತ್ತಿರಲಿಲ್ಲ ಇದಕ್ಕೆ ಕಾರಣ ಈ ಸ್ಥಳ ಯಾರಿಗೂ ಅಷ್ಟೊಂದು ಪರಿಚಯ ಇರಲಿಲ್ಲ ಸ್ವಲ್ಪ ಸಮಯದ ನಂತರ ಈ ಸ್ಥಳದ ಬಗ್ಗೆ ಜನರಿಗೆ ತಿಳಿಯಲು ಪ್ರಾರಂಬವಾಯಿತು, ಹಾಗೇ ಇಲ್ಲಗೆ ಬರುವ ಭಕ್ತರ ಸಂಖ್ಯೆಯೂ ಹೆಚ್ಚಿತು ಮತ್ತು ಪ್ರತೀ ವರ್ಷ ಅದ್ದೂರಿಯಿಂದ ಇಲ್ಲಿ ಭೂತ ಕೋಲವನ್ನು ಆಚರಿಸಲಾಗುತ್ತಿದೆ ಮತ್ತು ಇಲ್ಲಿ ಇದು ಈಗ ಪ್ರತೀ ವರ್ಷವು ರೂಡಿಯಾಗಿಬಿಟ್ಟಿದೆ.

ವಿಶೇಷ
ಇಲ್ಲಿನ ದೈವದ ವಿಶೇಷ ಎನೆಂದರೆ ಇದು ಉಳಿದ ದೈವಗಳಿಗೆ ಹೋಲಿಸಿದರೆ ಬಹಳ ಶಕ್ತಿಶಾಲಿ ಮತ್ತು ಹೆಸರುವಾಸಿ  ದೈವ ಎನ್ನುವ ಹೆಸರು ಇದಕ್ಕೆ ಇದೆ. ಹಾಗೇ ಈ ದೈವಕ್ಕೆ ಇಷ್ಟವಾದ ಆಹಾರ ಏನೆಂದರೆ ಕೋಳಿ ಇದು ಕೋಳಿಯ ರಕ್ತವನ್ನು ಕುಡಿಯುತ್ತದೆ ಮತ್ತು ಕೋಲದ ಸಮಯದಲ್ಲಿ ಕೋಳಿ ಎಲ್ಲಿಯಾದರೂ ಸಿಗದೇ ಹೋದರೆ ಇದು ಕೋಪಗೊಂಡ ಉದಹರನೆ ಇದೆ. ಈ ದೈವಕ್ಕೆ ಸುಮರು ಪ್ರತೀ ವರ್ಷ ೧೦೦ ಕ್ಕಿಂತಲೂ ಹೆಚ್ಚು ಕೋಳಿಯನ್ನು ಅದರ ರಕ್ತ ಕುಡಿಯಲು ನೀಡಲಾಗುತ್ತದೆ ಹೆಚ್ಚು ಕೋಳಿ ದೈವಕ್ಕೆ ನೀಡಿದಲ್ಲಿ ಸಂತುಷ್ಟನಾಗುತ್ತಾನೆ ಅನ್ನುವ ನಂಬಿಕೆ ಹಾಗೇ ಪ್ರತೀ ವರ್ಷಕ್ಕೆ ಹೋಲಿಸಿದಾಗ ಈ ಬಾರಿ ನಡೆದ ಭೂತ ಕೋಲದಲ್ಲಿ ಸುಮರು ೪೦೦ ಕ್ಕೂ ಹೆಚ್ಚು ಕೋಳಿಯನ್ನು ಅದರ ರಕ್ತ ಸವಿಯಲು ನೀಡಲಾಗುತ್ತದೆ ಮತ್ತು ೧೦೦೦ ಕ್ಕೂ ಹೆಚ್ಚು ಸೀಯಾಳಗಳನ್ನು ಜನರು ದೈವಕ್ಕೆ ತರುತ್ತಾರೆ ಇದನ್ನೆಲ್ಲಾ ಕೊನೆಯಲ್ಲಿ ಈ ದೈವ ಕುಡಿಯುತ್ತದೆ ಮತ್ತು ಉಳಿದದ್ದನ್ನು ಜನರಿಗೆ ಪ್ರಾಸಾದದ ರೀತಿಯಲ್ಲಿ ನೀಡಲಾಗುತ್ತದೆ ಇದನ್ನು ಕುಡಿಯುವುದರಿಂದ ಒಳ್ಲೆಯದಾಗುತ್ತದೆ ಅನ್ನುವ ವಿಶೇಷ ನಂಬಿಕೆ ಇಲ್ಲಿನ ಜನರಲ್ಲಿದೆ.
ದೈವದ ವೇಷಭಷಣಗಳು, ನೃತ್ಯ ಶೈಲಿ ಹಾಗೂ ವಿಶೇಷತೆ
ಈ ಸನ್ಯಾಸಿ ಗುಳಿಗ ದೈವವನ್ನು ಉಳಿದ ದೈವಗಳಿಗೆ ಹೊಲಿಸಿದಾಗ ಈ ಗುಳಿಗ ದೈವದ ವೇಷಭೂಷಣ ಪೂರ್ತಿ ಬದಲಾಗಿರುತ್ತದೆ ಮತ್ತು ಈ ದೈವಕ್ಕೆ ಕೋಲದ ಸಮಯದಲ್ಲಿ ಹೆಚ್ಚಿನ ಉಡುಗೆಗಳನ್ನು ತೋಡಿಸುವಿದಿಲ್ಲ ಮತ್ತು ಇದಕ್ಕೆ ಬಗೆ ಬಗೆಯ ಬಣ್ಣಗಳನ್ನು ಹಚ್ಚಲಾಗುತ್ತದೆ ಇದು ಆಕರ್ಷಣೀಯವಾಗಿ ಕಾಣುತ್ತದೆ. ಮತ್ತು ಇದರ ನೃತ್ಯ ಶೈಲಿ ಕೂಡ ನೋಡುಗರಿಗೆ ಹೆಚ್ಚು ಭಯವನ್ನುಂಟು ಮಾಡುತ್ತದೆ ಹಾಗೇ ಕುತೂಹಲಕಾರಿಯಾಗಿರುತ್ತದೆ ಇದು ನೃತ್ಯ ಮಾಡುವ ಸಮಯದಲ್ಲಿ ಜನರ ಮೈ ಮೇಲೆ ಬಂದು ಬೀಳುತ್ತದೆ ಜನರು ಕೂಡ ಒಮ್ಮೆಗೆ ಬೆಚ್ಚಿಬೀಳುತ್ತಾರೆ. ಉಳಿದ ಭೂತ ಕೋಲಗಳಿಗೆ ಹೋಲಿಸಿದಾಗ ಇದು ಬೇಗ ಶುರುವಾಗಿ ಬೇಗ ಮುಗಿಯುತ್ತದೆ   ಸುಮಾರು ಸಂಜೆ  ೬ ಗಂಟೆಗೆ ಪ್ರಾರಂಬವಾಗುವ ಈ ಭೂತ ಕೋಲ ಮದ್ಯರಾತ್ರಿ ೧೨ ಗಂಟೆ ಹೋತ್ತಿಗೆ ಮಗಿಯುತ್ತದೆ. 
ಭೂತ ಕೋಲದ ಕೊನೆಯಲ್ಲಿ ಊರಿನ ಜನರು ದೈವದ ಬಳಿ ತಮ್ಮ ಕಷ್ಟಗಳನ್ನು ಹೆಳಿಕೊಂಡು ಹಲವು ಪ್ರಶ್ನೆಗಲನ್ನು ಕೇಳುತ್ತಾರೆ. ಇದಕ್ಕೆ ದೈವವು ಸರಿಯಾಗಿ ಸ್ಪಂದನೆ ನೀಡಿ ಜನರ ಮನದಲ್ಲಿರುವ ಗೊಂದಲವನ್ನು ದುರಮಾಡುತ್ತದೆ.

ಉಲ್ಲೇಖ
https://tulu-research.blogspot.com

ತುಳು ಜಾನಪದ
ಸತೀಶ್ ನಿರ್ಕೇರೆ

ಸತೀಶ್ ನಿರ್ಕೇರೆ.
ಕಣ್ಣಿನ ಹುಬ್ಬುಗಳಿಂದಲೇ ನೋಡುಗರನ್ನು ಸೆಳೆಯುವ ಇವರು ಯಕ್ಷಗಾನ ರಂಗದಲ್ಲಿ ಸ್ತಿ ವೇಷ ಪಾತ್ರಧಾರಿ.  ನಿರಂತರ ೧೦ ವರ್ಷಗಳಿಂದ ತನ್ನನ್ನು ತೊಡಗಿಸಿಕೊಂಡಿದ್ದಾರೆ. ನಿರ್ಕೇರೆಯ ಜನಾರ್ಧನ ಗೌಡ ಹಾಗೂ ವಾರಿಜ ದಂಪತಿಯ ಪುತ್ರನಾಗಿರುವ ಇವರು ಪಿಯುಸಿ ವರೆಗಿನ ಶಿಕ್ಷಣವನ್ನು ಪೂರೈಸಿದ್ದಾರೆ.

ಶಾಲಾ ಜೀವನ
ಸಣ್ಣ ವಯಸ್ಸಿನಲ್ಲೇ ಕಲೆಯನ್ನು ಪೂಜಿಸುವ ವ್ಯಕ್ತಿತ್ವವನ್ನು ಬೆಳೆಸಿಕೊಂಡಿರುವ ಇವರಿಗೆ ಬೆನ್ನೆಲುಬಾಗಿ ನಿಂತದ್ದು ಇವರ ತಂದೆ. ಹಿರಿಯರಿಂದಲೇ ಕಲೆಗೆ ಸ್ಫೂರ್ತಿ ಅನ್ನುವ ಹಾಗೆ ತಂದೆ ಕಹಳೆ ವಾದಕರು. ಇವರ ಆಸಕ್ತಿ ತಂದೆಯ ಪ್ರೆರೇಪಣೆ ಯಕ್ಷರಂಗದಲ್ಲಿ ಬೆಳೆಯಲು ಪ್ರೋತ್ಸಾಹಿಸಿತು. ಭಜನೆಯಿಂದಲೇ ಹುಟ್ಟಿಕೊಂಡ ಆಸಕ್ತಿಯಿಂದ ಏಳೆಯವಯಸ್ಸಿನಲ್ಲೇ ಗೆಜ್ಜೆಕಟ್ಟಿ ರಂಗಸ್ಥಳ ಏರಿದರು. ಎಸ್.ಎಸ್.ಎಲ್.ಸಿ ವಿದ್ಯಾಭ್ಯಾಸ ಪಡೆಯುತ್ತಿರುವ ಸಂದರ್ಭದಲ್ಲಿ ಆಸಕ್ತಿಯ ಮೇರೆಗೆ ಸುಂಕದಕಟೆ ಮೇಳದಲ್ಲಿ ಹಾಸ್ಯ ಪಾತ್ರಗಳ ಮೂಲಕ ಮಿಂಚಿದರು. ಶಾಲಾ ದಿನಗಳಲ್ಲೇ ಗೆಜ್ಜೆ ಕುಣಿತಕ್ಕೆ ಮನಸೋತದ್ದರಿಂದ, ನಂತರದ ದಿನಗಳಲ್ಲಿ ಹರೀಶ್ ಶೆಟ್ಟಿಗಾರ್ ಅವರಲ್ಲಿ ಯಕ್ಷಗಾನ ನಾಟ್ಯ ತರಬೇತಿ ಪಡೆದುಕೊಂಡರು. ಸುಂಕದಕಟ್ಟೆ ಮೇಳದಲ್ಲಿ ಪುಂಡು ವೇಶದ ಮೂಲಕ ಯಕ್ಷಗಾನ ರಂಗಕರ್ಮಿಯಾಗಿ ಬಣ್ಣ ಹಚ್ಚಲು ಪ್ರಾರಂಭಿಸಿ ರಂಗ ವೇದಿಕೆಯನ್ನೇರಿದರು. ಹವ್ಯಾಸಿ ಕಲಾವಿದರಾಗಿ ಕಟೀಲು ಮೇಳ, ಧರ್ಮಸ್ಥಳ ಮೇಳದಲ್ಲಿ ಬಣ್ಣ ಹಚ್ಚಿದರು.

ವಿವಿಧ ಮೇಳಗಳಲ್ಲಿ ತಿರುಗಾಟ
ಕಟೀಲು ಮೇಳದಲ್ಲಿ ಒಂದು ವರ್ಷಗಳ ಕಾಲ ತಿರುಗಾಟ ನಡೆಸಿ ಪ್ರಸ್ತುತ ಧರ್ಮಸ್ಥಳ ಮೇಳದಲ್ಲಿ ತಿರುಗಾಟ ನಡೆಸುತ್ತಿದ್ದಾರೆ. ಮಳೆಗಾಲದಲ್ಲಿ ಮನೆ ಮನೆಗಳಲ್ಲಿ ಆಡಿಸುವಂತಹ ಚಿಕ್ಕಾಟವೆಂದೇ ಪ್ರಸಿದ್ಧಿ ಪಡೆದಿರುವ ಚಿಕ್ಕಮೇಳದಲ್ಲಿಯೂ ತಿರುಗಾಟ ನಡೆಸುತ್ತಾರೆ. ಯಕ್ಷಗಾನದ ತೆಂಕುತಿಟ್ಟಿನಲ್ಲಿ ಬಣ್ಣ ಹಚ್ಚಿರುವ ಅನುಭವಿ ಕಲಾವಿದ ಸತೀಶ್ ನಿರ್ಕೇರೆ. ಇವರು ಸ್ತ್ರೀ ವೇಷ, ಪುಂಡು ವೇಷ, ಕಿರೀಟ ವೇಷ ಹಾಗೂ ಇನ್ನಿತ್ತರ ವೇಷದಲ್ಲಿ ಕಾಣಿಸಿಕೊಳ್ಳುತ್ತಾರೆ.

ಉಚಿತ ತರಬೇತಿ
ಯಕ್ಷಗಾನ ಕಲೆ ಮುಂದಕ್ಕೂ ಉಳಿಯಬೇಕು ಎಂಬ ದೃಷ್ಟಿಯಿಂದ ಮಕ್ಕಳಲ್ಲೂ ಕಲಾತ್ಮಕ ಬೀಜವನ್ನು ಬಿತ್ತುತ್ತಿರುವ ಕಲಾರಂಗದ ರೂವಾರಿ ಸತೀಶ್ ನಿರ್ಕೇರೆ. ಯಕ್ಷಗಾನ ರಂಗದಲ್ಲಿ ಆಸಕ್ತಿಯುಳ್ಳ ಮಕ್ಕಳಿಗೆ ನಿರ್ಕೇರೆ ಭಜನಾ ಮಂದಿರದಲ್ಲಿ ಉಚಿತವಾಗಿ ತರಬೇತಿ ನೀಡುತ್ತಿದ್ದಾರೆ. ಇದರ ಜೊತೆಗೆ ಭಜನಾ ಹಾಡುಗಾರಿಕೆ ಹಾಗೂ ನೃತ್ಯ ರೂಪದ ಭಜನಾ ತರಬೇತಿಯನ್ನು ನೀಡುತ್ತಾರೆ. ಈಗಾಗಲೇ ಇವರಲ್ಲಿ ೮೦ ಮಂದಿ ವಿದ್ಯಾರ್ಥಿಗಳು ಯಕ್ಷಗಾನ ತರಬೇತಿಯನ್ನು ಪಡೆಯುತ್ತಿದ್ದು ಹಲವಾರು ಗೌರರ್ಪಣೆಗಳಿಗೂ ಪಾತ್ರರಾಗಿದ್ದಾರೆ. ಇಲ್ಲಿಯವರೆಗೆ ಹಲವಾರು ಪಾತ್ರಗಳಿಗೆ ಬಣ್ಣ ಹಚ್ಚಿ ಜೀವಂತಿಕೆಯನ್ನು ತುಂಬಿರುವ ಇವರು ಸ್ತ್ರೀ ಪಾತ್ರದಲ್ಲಿ ತನ್ನ ವಿಭಿನ್ನ ಛಾಪನ್ನು ಮೂಡಿಸಿ ಜನಮೆಚ್ಚುಗೆಯನ್ನು ಗಳಿಸಿದ್ದಾರೆ.

ವಿವಿಧ ಪ್ರದೇಶಗಳಲ್ಲಿ ಪ್ರದರ್ಶನ
ಆರು ತಿಂಗಳ ಕಾಲ ನಿರಂತರವಾಗಿ ಬಣ್ಣ ಹಚ್ಚಿಕೊಳ್ಳುವ ಇವರು ಚೆನೈ, ಕೇರಳ, ಮುಂಬೈ, ಗೋವಾ, ಕಲ್ಕತ್ತಾ ಹಾಗೂ ಇನ್ನಿತ್ತರ ಕಡೆಗಳಲ್ಲಿ ತನ್ನ ಯಕ್ಷರಂಗದ ವೇದಿಕೆಯನ್ನು ಹಂಚ್ಚಿಕೊಂಡಿದ್ದಾರೆ. ಹಿಮ್ಮೇಳದಲ್ಲಿ ಕೂಡ ಅನುಭವಿಯಾಗಿರುವ ಇವರು ಜನಾರ್ಧನ ಕುರುಪ ಶಿಶಿಲ ಅವರಲ್ಲಿ ಭಾಗವತಿಕೆ ತರಬೇತಿಯನ್ನು ಪಡೆದುಕೊಂಡಿದ್ದಾರೆ. ಯಕ್ಷಗಾನ ಕಲಾವಿದನಾದವನು ಬರೀ ನೃತ್ಯ, ಮಾತುಗಾರಿಕೆ, ಹಾಡುಗಾರಿಕೆಗೆ ಮಾತ್ರ ಸಿಮೀತನಾಗಲ್ಲದೇ ಭಾಗವತಿಕೆಯಲ್ಲೂ ತನ್ನ ಛಾಪನ್ನು ಮೂಡಿಸಬಹುದು ಎಂಬುದಕ್ಕೆ ಇವರು ಮಾದರಿಯಾಗಿದ್ದಾರೆ.

ಉಲ್ಲೇಖಗಳು
ಪ್ರಜಾವಾಣಿ ಪತ್ರಿಕೆ ಕರಾವಳಿ ವಿಶೇಷಾಂಕ ಸೆ. ೯ ೨೦೧೯

ಯಕ್ಷಗಾನ ಕಲಾವಿದರು
ನಿಪ್ಲಿ ಫಾಲ್ಸ್

ಉತ್ತರ ಕನ್ನಡದ ಅದ್ಭುತ ಜಲಪಾತಗಳಲ್ಲಿ ನಿಪ್ಲಿ ಜಲಪಾತ ಕೂಡಾ ಒಂದು. ಸಿದ್ದಾಪುರ ತಾಲ್ಲೂಕಿನಿಂದ ಸುಮಾರು ೧೦ ಕಿಲೋಮೀಟರ್ ದೂರದಲ್ಲಿರುವ ನಿಪ್ಲಿ ಎಂಬ ಹಳ್ಳಿಯಲ್ಲಿ ಈ ಜಲಪಾತವು ಕಂಡುಬರುತ್ತವೆ. ಉತ್ತರಕನ್ನಡದ ಪ್ರವಾಸಿ ಸ್ಥಳಗಳಲ್ಲಿನ ಪ್ರೇಕ್ಷಣೀಯ ಸ್ಥಳವಾಗಿ ನಿಪ್ಲಿ ಜಲಪಾತವು ಜನರ ಮನಸೆಳೆದಿದೆ. ಇಲ್ಲಿನ ಸುತ್ತ ಮುತ್ತಲಿನ ಪ್ರದೇಶವು ಅದ್ಭುತವಾಗಿದ್ದು ಹೋಸುದಾರ್ಮ ಎಂಬ ಅಣೆಕಟ್ಟನ್ನು ಈ ನದಿಗೆ ಕಟ್ಟಲಾಗಿದೆ. ಅಣೆಕಟ್ಟಿನ ಹಿನ್ನೀರು ಈ ಜಲಪಾತದ ಹುಟ್ಟಿಗೆ ಕಾರಣವಾಗಿದೆ. ಸುತ್ತಲಿನ ಪ್ರದೇಶ ಹಸಿರಿನಿಂದ ಕೂಡಿದೆ. ವಿಶೇಷವೆಂದರೆ ಮಕ್ಕಳಿಂದ ಹಿಡಿದು ವಯಸ್ಕರ ತನಕ ಎಲ್ಲರೂ ಕುಟುಂಬ ಸಮೇತರಾಗಿ ಈ ಪ್ರೇಕ್ಷಣೀಯ ಸ್ಥಳಕ್ಕೆ ಆಗಮಿಸಿ ಜಲಪಾತದ ಸೊಬಗನ್ನು ಸವಿಯಬಹುದು. ಜಲಪಾತವಾದರೂ ಕೂಡಾ ಸುರಕ್ಷಿತವಾಗಿರುವುದ ಜನರಿಗೆ ಖುಷಿಯ ವಿಷಯ. ಜಲಪಾತದ ಉತ್ತಮ ಜಾಗವೆಂದರೆ ಹೊಸೂರ್ ಅಣೆಕಟ್ಟಿನ ಹಿನ್ನೀರು. ಇಲ್ಲಿ ನಾವು ಯಾವುದೇ ಅಪಾಯವಿಲ್ಲದೇ ಈಜಬಹುದು. ಈಜಲು ತಿಳಿದಿಲ್ಲದ ಜನರು ಸಹ ನೀರಿನೊಂದಿಗೆ ಸುರಕ್ಷಿತವಾಗಿ ಆಟವಾಡಬಹುದು. ಹಾಗೆಯೇ ನೀರಿನ ಮಧ್ಯದಲ್ಲಿ ನಿಂತು ಫೋಟೋಕೂಡಾ ತೆಗೆದುಕೊಳ್ಳಬಹುದು. ಫೋಟೋಗ್ರಾಫರ್ ಅಥವಾ ಫೋಟೋಗೆ ಅತ್ಯುತ್ತಮ ಸ್ಥಳವಾಗಿದೆ ಈ ಜಲಪಾತ.

ತೆರಳುವ ಮಾರ್ಗ
ಉತ್ತರ ಕನ್ನಡದಲ್ಲಿ ಸಿದ್ದಾಪುರ ತಾಲ್ಲೂಕಿನಿಂದ ೧೦ ಕಿ.ಮೀ ದೂರದಲ್ಲಿ ನಿಪ್ಲಿ ಫಾಲ್ಸ್ ಇದೆ. ಸಿದ್ದಾಪುರದಿಂದ ಮಾವಿನನಂಗಡಿ ಮಾರ್ಗವನ್ನು ತೆಗೆದುಕೊಂಡು ಅಲ್ಲಿಂದ  ಮುಂದೆ ಸಾಗಿ ಸುಮಾರು ೬ ಕಿಲೋಮೀಟರಿಗೆ ಎಡುಕಟ್ಟಾ ಎಂಬ ಊರಿನ ರಸ್ತೆಯ ಎಡಕ್ಕೆ ಸಾಗಬೇಕು. ಅಲ್ಲಿಂದ ಸುಮಾರು ೨ ಕಿಲೋಮೀಟರ್‌ಗೆ ನಿಪ್ಲಿ ಜಲಪಾತವನ್ನು ತಲುಪಬಹುದು. ಪ್ರವಾಸಿಗರಿಗೆ ಹತ್ತಿರದ ರೈಲ್ವೆ ನಿಲ್ದಾಣವು ಬೆಂಗಳೂರು ಮಾರ್ಗದ ರೈಲು ಮಾರ್ಗವಿದೆ. ಹಾಗೆಯೇ ಮೈಸೂರು ತಾಳಗುಪ್ಪದಿಂದ ರೈಲಿನ ಸಂಪರ್ಕವಿದೆ.  ಈ ಜಲಪಾತವು ತಾಳಗುಪ್ಪದಿಂದ ಕೇವಲ ೧೬ ಕಿಲೋಮೀಟರ್ ದೂರದಲ್ಲಿದೆ. ತಾಳಗುಪ್ಪ ಜೋಗ ಜಲಪಾತದ ( ಬೆಂಗಳೂರು ಹೊನ್ನಾವರ ರಸ್ತೆ) ರಸ್ತೆಯಲ್ಲಿ ತೆರಳಬೇಕು.  ಹಾಗೂ ಅಡುಕಟ್ಟದಲ್ಲಿ ೮ ಕಿಲೋಮೀಟರ್ ನಂತರ ಹಲ್ಗೇರಿ ಊರಿನ ರಸ್ತೆಯಲ್ಲಿ ತೆರಳಬೇಕು. ನಿಪ್ಲಿ ಜಲಪಾತವು ಆಡುಕಟ್ಟದಿಂದ ೮ ಕಿಲೋ ಮೀಟರ್ ದೂರದಲ್ಲಿ ಕಾಣ ಸಿಗುತ್ತದೆ.
ಇಲ್ಲಿ ವಾಹನ ನಿಲುಗಡೆಗೆಂದೇ ಉಚಿತವಾದ ಪಾರ್ಕಿಂಗ್ ವ್ಯವಸ್ಥೆ ಕೂಡಾ ಇದೆ. ಆದ್ದರಿಂದ ಪ್ರವಾಸಿಗರು ಜಲಪಾತದ ಸಮೀಪವೇ ತಮ್ಮ ವಾಹನಗಳನ್ನು ತೆಗೆದುಕೊಂಡು ಹೋಗಬಹುದು. ಹಾಗೆಯೇ ನಿಪ್ಲಿ ಫಾಲ್ಸ್ ಮತ್ತು ಹುಸೂರು ಆಣೆಕಟ್ಟಿನ ಚಿತ್ರವನ್ನು ಸೆರೆ ಹಿಡಿಯಲು ಯಾವುದೇ ಪ್ರವೇಶ ಶುಲ್ಕವನ್ನು ನಿಗದಿಸಿಲ್ಲ. ಆದ್ದರಿಂದ ಪ್ರವಾಸಿಗರು ತಮಗೆ ಬೇಕಾದಷ್ಟು ಪೋಟೋಗಳನ್ನು ಸೆರೆ ಹಿಡಿಯಬಹುದು. ಉಪಹಾರ ಅಥವಾ ಸಣ್ಣ ತಿನಿಸುಗಳನ್ನು ಖರೀದಿಸಲು ಸಣ್ಣದಾದ ಗೂಡಂಗಡಿಯಿದೆ. ಅಲ್ಲಿ ತಂಪು ಪಾನೀಯಗಳು ಹಾಗೆಯೇ ತಿಂಡಿ ತಿನಿಸುಗಳನ್ನು ಖರೀದಿಸಬಹುದು. ಪ್ರವಾಸಿಗರಿಗಾಗಿಯೇ ತ್ವರಿತವಾದ ಆಹಾರ ಕೇಂದ್ರವೂ ಕೂಡಾ ನಿಪ್ಲಿ ಜಲಪಾತದಲ್ಲಿ ಲಭ್ಯವಿದೆ.

ವಸತಿ ವ್ಯವಸ್ಥೆ
ಇಬ್ಬನಿ ಹೋಮ್ ಸ್ಟೇ : ಇದು ನಿಪ್ಲಿ ಫಾಲ್ಸ್ ನಿಂದ ಸುಮಾರು ೯ ಕಿಲೋ ಮೀಟರ್ ದೂರದಲ್ಲಿದೆ. ಜೋಗ ಜಲಪಾತದ ಬಳಿ ಪ್ರಕೃತಿ ಯಾತ್ರಿ ನಿವಾಸವಿದೆ ಹಾಗೂ ಹಿಲ್ಸ್ ವ್ಯೂ ಸ್ಟೇ, ಮುತ್ತಗ ಸ್ಟೇ ಈ ರೀತಿಯ ಹೋಮ್ ಸ್ಟೇಗಳು ತುಂಬ ಕಾಣಸಿಗುತ್ತವೆ. ಎಲ್ಲಾ ರೆಸಾರ್ಟ‍ ಸ್ಟೇಗಳು ನಿಪ್ಲಿ ಜಲಪಾತಕ್ಕೆ ಸುಮಾರು ೨೦ ಕಿಲೋಮೀಟರ್ ದೂರದಲ್ಲಿವೆ.

ತೆರಳಲು ಉತ್ತಮ ಸಮಯ
ಹುಸೂರ್ ಆಣೆಕಟ್ಟಿನ ಹಿಮ್ಮುಖ ನೀರಿನ ಹರಿವು ಯಾವಾಗಲೂ ಇರುತ್ತದೆ. ಈಜಲು ಬಯಸುವವರು ಈ ಸಮಯದಲ್ಲಿ ಹೆಚ್ಚು ಕಂಡುಬರುತ್ತಾರೆ. ಜಲಪಾತದ ಸೌಂದರ್ಯವನ್ನು ಪಡೆಯಲು ಇಚ್ಛಿಸುವವರು ಜೂನ್ - ಅಕ್ಟೋಬರ್ ತಿಂಗಳಿನಲ್ಲಿ ಪ್ರವಾಸ ಕೈಗೊಳ್ಳುವುದು ಉತ್ತಮ.

ಉಲ್ಲೇಖಗಳು
http://prashasti-prashantavanam.blogspo.com/2018/08/NipliFalls.html?m=1
https://www.prajavani.net/district/uthara-kannada/uttar-kannada-land-falls-667641.html
https://kannada.oneindia.com/news/2013/07/13/districts-beautiful-rain-photos-from-shimoga-075738.html
ಮುರೇಗಾರ ಜಲಪಾತ



ಪೀಠಿಕೆ
ಉತ್ತರ ಕನ್ನಡದಲ್ಲಿ ಪ್ರಸಿದ್ಧಿ ಹೊಂದಿದ ಜಲಪಾತಗಳಲ್ಲಿ ಮುರೇಗಾರ್ ಜಲಪಾತವೂ ಒಂದು. ಈ ಜಲಪಾತವು ದಟ್ಟವಾದ ಅರಣ್ಯಗಳ ಮಧ್ಯದ ಪ್ರದೇಶದಲ್ಲಿ ಹರಿಯುತ್ತದೆ. ಉತ್ತರ ಕನ್ನಡದ ಸಿರ್ಸಿ ತಾಲ್ಲೂಕಿನಿಂದ ೨೧ ಕಿಲೋ ಮೀಟರ್ ದೂರದಲ್ಲಿದೆ ಈ ಜಲಪಾತ. ಇದು ಯಾವುದೇ ಅಪಾಯ ಸ್ಥಳವನ್ನು ಹೊಂದಿರದ ಜಲಪಾತ. ಸುತ್ತಮುತ್ತಲಿನ ಪ್ರದೇಶವು ಜಲಪಾತಕ್ಕೆ ಸ್ವರ್ಗದ ಸೌಂದರ್ಯವನ್ನು ನೀಡುತ್ತದೆ.

ತಲುಪುವ ಮಾರ್ಗ
ಮುರೇಗಾರ್ ಜಲಪಾತವು ಸಿರ್ಸಿ ಯಿಂದ ೨೧ ಕಿಲೋ ಮೀಟರ್ ದೂರವಿದೆ. ಸಿರ್ಸಿ ಯಿಂದ ಹುಲ್ಲೆಕಲ್ ಎಂಬ ಹಳ್ಳಿಯನ್ನು ಸಾಗುವ ರಸ್ತೆಯ ಮಾರ್ಗದಲ್ಲಿ ಸಾಗುತ್ತಿದ್ದಂತೆ ೯ ಕಿಲೋ ಮೀಟರ್ ದೂರದಲ್ಲಿ ಸಾಲ್ಕಣಿ ಎಂಬ ಊರು ಸಿಗುವುದು. ಸಾಲ್ಕಣಿಯಿಂದ ಹಾದು ಹೋಗುವ ಹುಲ್ಲೆಕಲ್ ರಸ್ತೆಯ ಮಾರ್ಗವಾಗಿಯೇ ಮುರೇಗಾರ್ ಜಲಪಾತಕ್ಕೆ ಸಾಗಬೇಕು. ಅಲ್ಲಿ ೬ ಕಿಲೋಮೀಟರಿಗೆ ಬಲಕ್ಕೆ ತಿರುಗಬೇಕು. ಪ್ರವಾಸಿಗರಿಗಾಗಿಯೇ  ಮುರೇಗಾರ್ ಫಾಲ್ಸ್ ನ ಸೈನ್ ಬೋರ್ಡ್ ಒಂದನ್ನು ನಿರ್ಮಿಸಲಾಗಿದೆ. ಅದರ ಮೂಲಕ ಮುರೇಗಾರ್ ಜಲಪಾತವನ್ನು ತಲುಪಬಹುದು.

ಹೆಸರು ಬರಲು ಕಾರಣ
ಸಾಲ್ಕಣಿಯಿಂದ ಹುಲ್ಲೆಕಲ್ ಮಾರ್ಗದಲ್ಲಿ ಮುಂದೆ ಸಿಗುವ ಊರು ಮುರೇಗಾರ್. ಇದೊಂದು ಚಿಕ್ಕ ಗ್ರಾಮ. ಈ ಊರಿನ ಮಧ್ಯದಲ್ಲಿ ಕಂಡು ಬರುವುದೇ ಈ ಜಲಪಾತ. ಊರಿನ ಮಾರ್ಗದಲ್ಲಿ ಸ್ವಚ್ಛಂದವಾಗಿ ಸ್ವಚ್ಛ ಮನಸ್ಸಿನಿಂದ ಹರಿಯುವ ಈ ನದಿಗೆ ಊರಿನದೇ ಹೆಸರು ಬಂದಿದೆ. ಊರಿನ ಮಧ್ಯದಲ್ಲಿ ತನ್ನ ಪಾಡಿಗೆ ತಾನು ಸರಾಗವಾಗಿ ಶಾಂತ ರೀತಿಯಿಂದ ಹರಿಯುತ್ತದೆ. ಆದ್ದರಿಂದ ಈ ಜಲಪಾತಕ್ಕೆ ಊರಿನ ಹೆಸರಿನಿಂದಲೇ ಮುರೇಗಾರ್ ಜಲಪಾತ ಎಂಬ ಹೆಸರು ಬಂದಿತು.

ಉಳಿಯುವ ವ್ಯವಸ್ಥೆ
ಹತ್ತಿರದಲ್ಲಿ ಯಾವುದೇ ರೆಸಾರ್ಟ್ ಗಳಿಲ್ಲ. ಹೋಮ್ ಸ್ಟೇಗಳೂ ಇಲ್ಲವಾದ್ದರಿಂದ, ಉಳಿಯಬೇಕಾದರೆ ಸಿರ್ಸಿಯನ್ನೇ ತಲುಪಬೇಕು. ಸಿರ್ಸಿಯಲ್ಲಿ ಹಲವಾರು ಹೋಟೆಲ್‌ಗಳೂ ರೆಸಾರ್ಟ್ಗಳು ಸಿಗುವುದು.

ಊಟ ಉಪಹಾರ
ಊರಿನ ಮಧ್ಯದಲ್ಲಿ ಹರಿಯುವುದರಿಂದ ಯಾವುದೇ ಗೂಡಂಗಡಿಗಳಾಗಲೀ, ಉಟೋಪಚಾರಗಳಿಗಾಗಿ ಯಾವುದೇ ಹೋಟೆಲ್ ಗಳಾಗಲಿ ಸಿಗುವುದಿಲ್ಲ. ಆದ್ದರಿಂದ ಪ್ರವಾಸಿಗರು ಮಧ್ಯಾಹ್ನಕ್ಕಾಗಿ ಊಟದ ಬುತ್ತಿಯನ್ನು ಕೊಂಡೊಯ್ಯುವುದು ಉತ್ತಮ. ಸುತ್ತಲು ದಟ್ಟ ಕಾಡು ಹಾಗೂ ಮರಗಿಡಗಳಿಂದ ತುಂಬಿರುವುದರಿಂದ ಕುಳಿತು ಊಟಮಾಡಲು ಮರದ ನೆರಳುಗಳು ಸಿಗುತ್ತವೆ. ಕುಟುಂಬ ಸಮೇತರಾಗಿ ತೆರಳಿ ಮೋಜು ಮಸ್ತಿಯಿಂದ ಖುಷಿ ಕಾಣಲು ಉತ್ತಮ ಸ್ಥಳ ಇದಾಗಿದೆ.  ಸುತ್ತಲೂ ಸ್ವಚ್ಛತೆಯನ್ನು ಜನರು ಕಾಪಾಡಿಕೊಂಡು ಬಂದಿದ್ದಾರೆ. ಯಾವುದೇ ಅಪಾಯಕಾರಿ ಸ್ಥಳಗಳು ಇಲ್ಲವಾದ್ದರಿಂದ ಮಕ್ಕಳಿಂದ ಹಿಡಿದು ವಯಸ್ಕರ ತನಕ ಎಲ್ಲರೂ ಖುಷಿಯಿಂದ ನೀರಿನಲ್ಲಿ ಆಟವಾಡಬಹುದು.

ತೆರಳಲು ಸೂಕ್ತ ಸಮಯ
ಅಗಸ್ಟ್ ತಿಂಗಳನ್ನು ಹೊರತುಪಡಿಸಿ ಬೇರೆ ಎಲ್ಲ ಸಮಯದಲ್ಲಿಯೂ ಈ ಜಲಪಾತಕ್ಕೆ ತೆರಳಬಹುದು. ಹಾಗಾಗಿಯೂ ಜಲಪಾತವನ್ನು ವೀಕ್ಷಿಸಲು ಉತ್ತಮ ಸಮಯವೆಂದರೆ ಸಪ್ಟೆಂಬರಿನಿಂದ ಡಿಸೆಂಬರ್ ತಿಂಗಳು.

ಉಲ್ಲೇಖಗಳು
https://m.etvbharat.com/kannada/karnataka/videos/state/there-is-no-roadway-to-muregar-falls-at-sirsi/ka20190915235959577
http://dhunt.in/7bXWM?s=a&ss=pd
ಹನುಮಗಿರಿ



ಹನುಮಗಿರಿ
ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರು ತಾಲೂಕಿನ  ಈಶ್ವರಮಂಗಲ ಪೇಟೆಯಲ್ಲಿನ ಪಡುವನ್ನೂರು ಮತ್ತು ನೆಟ್ಟನಿಗೆ ಗ್ರಾಮಗಳ ಗಡಿ ಪ್ರದೇಶದಲ್ಲಿ “ಹನುಮಗಿರಿ” ಎಂದು ಕರೆಯಲ್ಪಡುವ ಶ್ರೀ ಪಂಚಮುಖಿ ಆಂಜನೇಯ ಕ್ಷೇತ್ರವು ಒಂದು.

ವಿಶೇಷತೆ
ಧರ್ಮಶ್ರೀ ಪ್ರತಿಷ್ಟಾನ(ರಿ) ಈಶ್ವರಮಂಗಲ ಸೇವಾಸಂಸ್ಥೆಯ ಇಚ್ಛಾಶಕ್ತಿ ಮೂರ್ತ ಸ್ವರೂಪವಾಗಿ ವಿಶ್ವದ ಅತೀ ಎತ್ತರದ ಶ್ರೀ ಪಂಚಮುಖಿ ಆಂಜನೇಯನ ವಿಗ್ರಹವು ಪ್ರತಿಷ್ಟಾಪನೆಯಾಗಿದೆ. ಆಂಜನೇಯ ವಿಗ್ರಹವು ೧೧ ಅಡಿ ಎತ್ತರವಿದ್ದು ಕಾರ್ಕಳದ ಕೃಷ್ಣಶಿಲೆಯಿಂದ ರೂಪಗೊಂಡ ಏಕಶಿಲಾ ವಿಗ್ರಹವಾಗಿದೆ. ದಕ್ಷಿಣಕ್ಕೆ ನರಸಿಂಹ, ಉತ್ತರಕ್ಕೆ ವರಾಹ, ಊರ್ಧ್ವಮುಖಕ್ಕೆ ಹಯಗ್ರೀವ, ಪಶ್ಚಿಮಕ್ಕೆ ಗರುಡ ಇರುವ ಪಂಚಮುಖಿ ಆಂಜನೇಯ ವಿಗ್ರಹವು ಶನಿದೋಷ ನಿವಾರಣೆಗೆ ಪ್ರಸಿದ್ಧಿಯನ್ನು ಪಡೆದಿದೆ. ಇಲ್ಲಿ ದೇವರಿಗೆ ಗರ್ಭಗುಡಿ ಇಲ್ಲವಾದರು ಬೆಳಿಗ್ಗೆಯಿಂದ ಸಂಜೆಯ ತನಕ ಪೂಜೆ, ಪುನಸ್ಕಾರಗಳು ನಡೆಯುತ್ತಲೇ ಇರುವುದು ಇಲ್ಲಿಯ ವಿಶೇಷತೆ.

ಪರಿಚಯ
ಈಶ್ವರಮಂಗಲ ಪೇಟೆಯ ಪ್ರವೇಶ ದ್ವಾರವನ್ನು ದಾಟಿ ಹತ್ತಾರು ಹೆಜ್ಜೆ ಮುಂದಿಟ್ಟಾಗ ಪ್ರವೇಶ ಮಂಟಪವು ನಮ್ಮನ್ನು ಸ್ವಾಗತಿಸುತ್ತದೆ. ಹನುಮಗಿರಿಯಲ್ಲಿ ನಮಗೆ ಮೊದಲಿಗೆ ಕಾಣಸಿಗುವುದು “ರಾಮಾಯಾಣ ಥೀಮ್ ಪಾರ್ಕ್”. ಇದರ ಎಡಭಾಗದಲ್ಲಿ ರಾಮಾಯಣದ ಕಥಾನಕಗಳನ್ನು ಶಿಲೆಗಳಲ್ಲಿ ಕೆತ್ತಿ ಫಲಕಗಳ ಮೂಲಕ ಗೋಡೆಗಳಿಗೆ ತಾಗಿಸಿ ವಿವರಿಸಿದ್ದಾರೆ. ಈ ಪಾರ್ಕ್ನಲ್ಲಿ ಸಂಪೂರ್ಣ ರಾಮಾಯಾಣವೇ ನೋಡಲು ಸಾಧ್ಯ. ನಂತರ ಸುಂದರ ಉದ್ಯಾವನದ ಮಧ್ಯೆ ನಡೆದಾಡುವಾಗ ಕ್ಷೇತ್ರದ ಪ್ರಧಾನ ಭಾಗವಾದ ಆಂಜನೇಯನ ಮಂದಿರವು ಭಕ್ತರನ್ನು ತನ್ನತ್ತ ಸೆಳೆಯುತ್ತದೆ. ಭಕ್ತರ ವಿಶ್ರಾಂತಿಗಾಗಿ ಹಾಗೂ ಧಾರ್ಮಿಕ ವಿಧಿವಿಧಾನಗಳನ್ನು ನೆರವೇರಿಸಲು ನರಸಿಂಹ ಮಂಟಪವಿದೆ.
ಪಕ್ಕದಲ್ಲಿರುವ ಗರುಡ ಮಂಟಪವನ್ನು ದಾಟಿ ಹೋದಾಗ ಸಂಜೀವಿನಿ ದಿವ್ಯೌಷಧ ಸಸ್ಯಗಳ ವನ ಹಾಗೂ ಹನುಮಾನ್ ಮಾನಸೋದ್ಯಾನವಿದೆ. ಶಿಲೆಗಳಲ್ಲಿ ಕೆತ್ತಲಾಗಿರುವ ಕಥಾನಕಗಳು ಅಲ್ಲಲ್ಲಿ  ಕಾಣಸಿಗುವುದು ಇಲ್ಲಿಯ ವಿಶೇಷತೆ. ಇದು ಪ್ರವಾಸಿಗರಿಗೆ ತೇತ್ರಾಯುಗದ ನೆನಪನ್ನು ಮರುಕಳಿಸುತ್ತದೆ. ಸಂಜೀವಿನಿಯಂತಹ ಜೀವ ರಕ್ಷಕ ಗಿಡಮೂಲಿಕೆಗಳನ್ನು, ಔಷಧೀಯ ಸಸ್ಯಗಳನ್ನು ಪೋಷಿಸಿ ಪರಿಚಯಿಸುವ ಮತ್ತು ರಕ್ಷಿಸುವ ಉದ್ದೇಶದಿಂದ ಶ್ರೀ ಕ್ಷೇತ್ರದಲ್ಲಿ ಸಂಜೀವಿನಿ ಮಾನಸೋದ್ಯಾನ ನಿರ್ಮಿಸಲಾಗಿದೆ. ಇಲ್ಲಿ ೩೦೦ಕ್ಕೂ ಹೆಚ್ಚು ಬಗೆಯ ಗಿಡಗಳು ಕಾಣಸಿಗುತ್ತದೆ. ರಾಮಭಜನೆಯಲ್ಲಿ ತಲ್ಲೀನನಾದ ಆಂಜನೇಯನ ವಿಗ್ರಹಗಳಿವೆ. ಗೋವುಗಳ ಸಂರಕ್ಷಣೆಗಾಗಿ ಗೋಶಾಲೆ, ಅತಿಥಿ ಗೃಹ, ಮಕ್ಕಳ ಅನಾಥಶ್ರಮ, ಧ್ಯಾನಮಂದಿರ, ಸಭಾಭವನವಿದೆ ಹಾಗೂ ದಿನನಿತ್ಯ ಅನ್ನದಾನ ನಡೆಯುತ್ತೆ. ಹಾಗೆಯೇ ೨೦೧೭ರಲ್ಲಿ ೨೨ ಅಡಿ ಎತ್ತರದ ಶ್ರೀ ರಾಮನ  ಮೂರ್ತಿಯನ್ನು ಪ್ರತಿಷ್ಟಾಪಿಸಿದ್ದಾರೆ.
ಪ್ರಕೃತಿ ಮಾತೆಯ ಮಡಿಲಲ್ಲಿ ಮಲಗಿರುವ ಅಪರೂಪದ ದೇಗುಲ 'ಹನುಮಗಿರಿ'. ಇದು ಸುಂದರ ಪ್ರವಾಸಿ ತಾಣವೂ ಆಗಿದ್ದು ಸದಾ ಪ್ರವಾಸಿಗರಿಂದ ತುಂಬಿ ತುಳುಕುತ್ತಿದೆ. ರಾಮಾಯಣ ಮಹಾಕಾವ್ಯವನ್ನು ತಿಳಿಯುವ ಮನಸ್ಸಿದ್ದಲ್ಲಿ ಹನುಮಗಿರಿ ಕ್ಷೇತ್ರಕ್ಕೊಮ್ಮೆ ಭೇಟಿ ನೀಡಬಹುದು.

ಉಲ್ಲೇಖಗಳು
http://epaper.vishwavani.news/admin/Publish/big-thumbnails/Vishwavani-BNG-BNG-23112019-11.gif
ನಡಗುತ್ತಿನ ಮನೆ



ನಡಗುತ್ತಿನ ಮನೆ 
ನಡಗ್ರಾಮಕ್ಕೆ ನಡ ಎಂಬ ಹೆಸರಿಗೆ ಮೂಲ ಕಾರಣವೇ ಇಲ್ಲಿರುವ ಗುತ್ತಿನ ಮನೆ. ಗ್ರಾಮದ ಕೇಂದ್ರ ಸ್ಥಾನವಾದ ಮಂಜೊಟ್ಟಿಯಿಂದ ಪ್ರೇಕ್ಷಣೀಯ ಸ್ಥಳವಾದ ಗಡಾಯಿಕಲ್ಲಿಗೆ ಹೋಗುವ ಹಾದಿಯಲ್ಲಿ ಕಾಣಸಿಗುತ್ತದೆ. ಅಂದರೆ ಮಂಜೊಟ್ಟಿ ಪೇಟೆಯಿಂದ ಸುಮಾರು ಎರಡೂವರೆ ಕಿ. ಮಿ ದೂರದಲ್ಲಿದೆ.

ಕಾಲ ಮತ್ತು ಹಿನ್ನಲೆ
ಈ ಗುತ್ತಿನ ಮನೆಯು ಸ್ಥಾಪನೆಯಾದ ವರ್ಷದ ನಿಖರ ಮಾಹಿತಿಗಳು ಇಲ್ಲದಿದ್ದರೂ ಸರಿ ಸುಮಾರು ಒಂದು ಶತಮಾನಕ್ಕಿಂತಲೂ ಹಿಂದೆಯೇ ಇದನ್ನು ನಿರ್ಮಿಸಲಾಗಿತ್ತೆಂದು ಮನೆಯ ಯಜಮಾನರ ಅಭಿಪ್ರಾಯ. ಬ್ರಿಟಿಷ್ ಆಡಳಿತ ಅವಧಿಯಲ್ಲಿ ಹೆಚ್ಚು ಪ್ರಸಿದ್ಧಿಯಲ್ಲಿದ್ದ ಈ ನಡುಗುತ್ತಿನ ಮನೆ ಇಂದಿನ ಅದೇ ಸೌಂದರ್ಯ, ಶೈಲಿಯ ಮೂಲಕ ನೋಡುಗರನ್ನು ಆಕರ್ಷಿಸುತ್ತಲಿದೆ. ಹಿಂದೆ ಕಾಜೂರಿನ ದರ್ಗವನ್ನು ಸಂಪರ್ಕಿಸುತ್ತಿದ್ದ ಏಕೈಕ ದಾರಿಯಾಗಿದ್ದು ಈ ಭಾಗದಲ್ಲಿ ಗ್ರಾಮಕ್ಕೆ ಹೊಸದಾದ ಅಸ್ತಿತ್ವವನ್ನು ಈ ಮನೆ ತಂದುಕೊಟ್ಟಿದೆ. ಮನೆಯ ಸ್ಥಾಪನೆಯ ನಂತರ ಈ ಪ್ರದೇಶವನ್ನು ಜನ ಗ್ರಾಮದ ಕೇಂದ್ರ ಸ್ಥಾನವಾಗಿ ಬಳಸಿಕೊಂಡಿದ್ದರು.

ರಚನೆ
ಹಿಂದೆ ಒಟ್ಟು ಮೂರು ನಾಲ್ಕು ಎಕರೆಯವರೆಗೆ ವಿಶಾಲವಾಗಿ ಈ ಗುತ್ತಿನ ಮನೆಯು ರೂಪುಗೊಂಡಿತ್ತು ಆದರೆ ಸದ್ಯ ಒಂದೆರಡು ಎಕರೆ ವ್ಯಾಪ್ತಿಯೊಳಗೆ ಈ ಗುತ್ತಿನ ಮನೆ ಇದೆ. ಕೆಂಪು ಇಟ್ಟಿಗೆ ಕೆಂಪು ಕಲ್ಲುಗಳಿಂದ ನಿರ್ಮಿಸಲ್ಪಟ್ಟ ಇದರ ತಳಹಂತಕ್ಕೆ ದಣಸು ಮಾಡಿದ ಮಣ್ಣಿನ ಮಿಶ್ರಣವನ್ನು ಸೇರಿಕಟ್ಟಲಾಗಿದೆ. ಸುಣ್ಣ, ಬೆಲ್ಲ, ಮರಳಿನ ಮಿಶ್ರಣದಿಂದ ಗೋಡೆಗಳನ್ನು ನಿರ್ಮಿಸಲಾಗಿದೇ ಈ ಗುತ್ತಿನ ಮನೆ ಮೊದಲು ಮೂರು ಅಂತಸ್ತುಗಳನ್ನು ಹೊಂದಿತ್ತು. ಸದ್ಯ ಎರಡು ಅಂತಸ್ತಿನಲ್ಲಿದೆ. ಮೇಲ್ಚಾವಣಿಯನ್ನು ಸಂಪೂರ್ಣವಾಗಿ ವಿಶೇಷ ಶೈಲಿಯನ್ನು ಹೊಂದಿರುವ ಮರದ ಪಕ್ಕಾಸುಗಳಿಂದ ತಯಾರು ಮಾಡಲಾಗಿದ್ದು ಹಂಚಿನ ಮುಚ್ಚಳಿಗೆಯನ್ನು ಹೊಂದಿದೆ. ಮನೆಯ ನೆಲವನ್ನೆಲ್ಲಾ ಕೆಂಪಿಟ್ಟಿಗೆಯಿಂದ ನಿರ್ಮಾಣ ಮಾಡಲಾಗಿದ್ದು ಇದು ಮನೆಗೆ ವಿಶೇಷ ಕಳೆಯನ್ನು ನೀಡಿದೆ. ಮನೆಯ ಎದುರಿನ ಮಾರ್ಗವೊಂದನ್ನು ಬಿಟ್ಟು ಉಳಿದ ಎಲ್ಲಾ ಭಾಗವನ್ನು ಯೂ ಆಕಾರದಲ್ಲಿ ನಿರ್ಮಿಸಲಾಗಿದೆ. ಛಾವಣಿಗೆ ಆಧರವಾಗಿ ಮರದ ಕಂಬಗಳನ್ನು ನಿಲ್ಲಿಸಲಾಗಿದೆ. ಮನೆಯ ಚಾವಡಿಯಲ್ಲಿ ನಿರ್ಮಿಸಲ್ಪಟ್ಟ ಭೋದಿಗೆಯ ಕಂಬ ಮತ್ತು ಬಾಜಾರ್ ಹಲಗೆಗಳಲ್ಲಿ ಕಲಾಕುಸುರಿಯ ಸ್ಪಷ್ಟ ಚಿತ್ರಣವಿದೆ. ಇದನ್ನು ಒಂದು ಬಾರಿ ನವೀಕರಣ ಮಾಡಲಾಗಿದೆ. ಒಟ್ಟು ೫೦ ಜನರು ಏಕಕಾಲದಲ್ಲಿ ವಾಸ್ತವ್ಯ ಹೂಡಬಹುದಾದ ಸಾಮರ್ಥ್ಯವನ್ನು ಈ ಮನೆ ಹೊಂದಿದೆ.

ಆಡಳಿತ
ಈ ಗುತ್ತಿನ ಮನೆಗೆ ಸಂಬಂಧಿಸಿದಂತೆ ಸುತ್ತಲಿನ ಹಳ್ಳಿಗಳಲ್ಲಿ ೬೦ ಎಕರೆ ಜಾಗವಿದ್ದು ಉಳಿದಂತೆ ಗ್ರಾಮದ ಮೇಲೆ ಹೆಚ್ಚಿನದಾದ ಹಿಡಿತವೂ ಇದೆ. ಗ್ರಾಮದ ಮೇಲೆ ವಿಶೇಷವಾದ ಅಧಿಕಾರವಿದ್ದುದರಿಂದ ಗ್ರಾಮಕ್ಕೆ ಸಂಬಂಧಪಟ್ಟ ಎಲ್ಲ ರಾಜಕೀಯ ಆಡಳಿತ ವಿಚಾರಗಳು ಈ ಮನೆಯಲ್ಲಿ ನಿರ್ಣವಾಗುತ್ತಿತ್ತು. ಮುಖ್ಯವಾಗಿ ಕಂದಾಯ, ಸುಂಕ ಮೊದಲಾದ ಸಮಸ್ಯೆಗಳ ಬಗ್ಗೆ ನಿರ್ಧಾರವನ್ನು ಇಲ್ಲೇ ಮಾಡಲಾಗುತ್ತಿತ್ತು. ಗೇಣಿ ಭೂಮಿಯು ಇದರೊಳಗೆ ಬರುತ್ತಿತ್ತು. ಇದಕ್ಕೆ ಸಂಬಂಧಿಸಿದಂತೆ ತೀರ್ವೆ ವಸೂಲಾತಿಯು ನಡೆಯುತ್ತಿತ್ತು. ಗುತ್ತಿನ ಮನೆಯ ಆಡಳಿತ ವ್ಯಾಪ್ತಿ ಎಷ್ಟಿತ್ತೆಂದರೆ ಬಂಗಾಡಿಗಳಲ್ಲಿಯೂ ಇವರು ಆಡಳಿತ ನಿರ್ವಹಣೆ ಮಾಡುತ್ತಿದ್ದರು. ಈ ವ್ಯಾಪ್ತಿಯಲ್ಲಿ ಬರುವ ಜನರು ತಮ್ಮ ಭೂಮಿಯಲ್ಲಿ ಬೆಳೆದ ಬೆಳೆಗಳಲ್ಲಿ ಮೂರನೆಯ ಒಂದು ಭಾಗದಷ್ಟು ಗುತ್ತಿನ ಮನೆಯ ಜಮಾ ಉಗ್ರಾಣಕ್ಕೆ ಸಲ್ಲಿಸಿ ಲೆಕ್ಕ ಒಪ್ಪಿಸಬೇಕಾಗಿತ್ತು. ಇಷ್ಟಾದರೂ ಜನರ ಸುಭೀಕ್ಷೆ ಪಟೇಲರ ಮುಖ್ಯ ಆಶಯವಾಗಿತ್ತು. ಒಟ್ಟಿನಲ್ಲಿ ಈಗಿನ ನ್ಯಾಯ ತೀರ್ಮಾನಗಳ ಕೋರ್ಟಿನಂತೆ ಆಗಿನ ಕಾಲದಲ್ಲಿ ಗುತ್ತಿನ ಮನೆಗಳು ಕಂಡುಬರುತ್ತಿದ್ದವು. ಇಲ್ಲಿ ಪೋಲೀಸರ ಸಮ್ಮುಖದಲ್ಲಿ ರಾಜಿ ಪಂಚಾಯಿತಿಕೆಗಳು ನಡೆಯುತ್ತಿದ್ದವು.
ಈ ಗುತ್ತಿನ ಮನೆಯಲ್ಲಿ ಕೇವಲ ಕೆಲಸ ನಿರ್ವಹಣೆಗೆಂದೇ ಹಿಂದೆ ೧೦ ರಿಂದ ೧೫ ಜನ ಕೆಲಸಗಾರರಿದ್ದರಂತೆ ಸದ್ಯ ೩ ಜನರಿಗೆ ಇಳಿದಿದೆ. ಮನೆ ಮನೆತನದ ವಿಶೇಷ ಗೌರವವನ್ನು ಈ ಗುತ್ತಿನ ಮನೆಯಲ್ಲಿ ರಾಜಮುದ್ರಿಕೆ ಕೊಡುವ, ಅರಸರಿಗೆ ಪಟ್ಟಾಭಿಷೇಕ ನಡೆಯುವ, ಮಹಾನ್ ಕೈಂಕರ್ಯವು ನಡೆಯುತ್ತಿತ್ತು. ಸದ್ಯ ಈ ಗುತ್ತಿನ ಮನೆಯ ಉಸ್ತುವಾರಿಯನ್ನು ಶ್ರೀ ಧನಂಜಯ ಅಜ್ರಿ ವಹಿಸಿಕೊಂಡು ನಿರ್ವಹಿಸುತ್ತಿದ್ದಾರೆ. ಒಟ್ಟಿನಲ್ಲಿ ಸಾಂಪ್ರದಾಯಿಕ ಪರಂಪರೆ, ಆಡಳಿತ ವ್ಯವಸ್ಥೆಯ ಕಳೆಯನ್ನು ನೈಗೂಡಿಸಿಕೊಂಡಿರುವ ನಡ ಗುತ್ತಿನ ಮನೆಯು ದಕ್ಷಿಣ ಕನ್ನಡ ಜಿಲ್ಲೆಯ ಕೆಲವೇ ಕೆಲವು ಗುತ್ತಿನ ಮನೆಗಳಲ್ಲಿ ಒಂದಾಗಿದೆ.

ಉಲ್ಲೇಖ
ಮನಿಷ ಕಾಲೇಜು ನಿಯತಕಾಲಿಕೆ

ದಕ್ಷಿಣ ಕನ್ನಡ ಜಿಲ್ಲೆ
ಪಾದಚಾರಿ

ಪಾದಚಾರಿ ಎಂದರೆ ಪಾದದ ಸಹಾಯದಿಂದ ಪ್ರಯಾಣಿಸುತ್ತಿರುವ ವ್ಯಕ್ತಿ, ಉದಾಹರಣೆಗೆ ನಡೆಯುತ್ತಿರುವುದು ಅಥವಾ ಓಡುತ್ತಿರುವುದು. ಆಧುನಿಕ ಕಾಲದಲ್ಲಿ,, ಈ ಪದವು ಸಾಮಾನ್ಯವಾಗಿ ರಸ್ತೆ ಅಥವಾ ಕಲ್ಲುಹಾಸಿನ ಮೇಲೆ ನಡೆಯಿತ್ತಿರುವವನನ್ನು ಸೂಚಿಸುತ್ತದೆ, ಆದರೆ ಐತಿಹಾಸಿಕವಾಗಿ ಇದು ಸನ್ನಿವೇಶವಾಗಿರಲಿಲ್ಲ.

ಹಲವುವೇಳೆ ರಸ್ತೆಗಳು ಪಾದಚಾರಿ ಸಂಚಾರಕ್ಕಾಗಿ ಗೊತ್ತುಪಡಿಸಿದ ಕಾಲುದಾರಿಯನ್ನು ಹೊಂದಿರುತ್ತವೆ. ರಸ್ತೆಯೊಂದಿಗೆ ಸಂಬಂಧಿಸಿರದ ಕಾಲುದಾರಿಗಳೂ ಇರುತ್ತವೆ; ಇವುಗಳಲ್ಲಿ ಮುಖ್ಯವಾಗಿ ವಿಹಾರಿಗಳು, ಪಾದಯಾತ್ರಿಗಳು ಅಥವಾ ಗಿರಿಸಂಚಾರಿಗಳಿಂದ ಬಳಸಲ್ಪಡುವ ನಗರ ಒಳದಾರಿಗಳು ಮತ್ತು ಗ್ರಾಮೀಣ ಮಾರ್ಗಗಳು ಕೂಡ ಸೇರಿವೆ. ಪರ್ವತಮಯ ಅಥವಾ ಅರಣ್ಯವಿರುವ ಪ್ರದೇಶಗಳಲ್ಲಿನ ಕಾಲುದಾರಿಗಳನ್ನು ಟ್ರೇಲ್‍ಗಳು ಎಂದೂ ಕರೆಯಬಹುದು. ಕೆಲವು ಕಾಲುದಾರಿಗಳನ್ನು ಪಾದಚಾರಿಗಳು ಕುದುರೆಗಳು ಮತ್ತು ಸೈಕಲ್ಲುಗಳೊಂದಿಗೆ ಹಂಚಿಕೊಳ್ಳುತ್ತಾರೆ: ಈ ದಾರಿಗಳನ್ನು ಬ್ರಿಡಲ್‍ವೇ ಎಂದು ಕರೆಯಬಹುದು. ನಡೆಯುವವರು ಬಳಸುವ ಇತರ ಕಿರುದಾರಿಗಳಿಗೆ ವಾಹನಗಳೂ ಪ್ರವೇಶಿಸಬಹುದು. ಯಾವುದೇ ಕಾಲುದಾರಿಯಿಲ್ಲದ ಅನೇಕ ರಸ್ತೆಗಳು ಕೂಡ ಇವೆ.

ಉಲ್ಲೇಖಗಳು 

ಸಂಚಾರದ ಭಾಗಿಗಳು
ಸರಬರಾಜು

ಅರ್ಥಶಾಸ್ತ್ರದಲ್ಲಿ, ಸರಬರಾಜು (ಪೂರೈಕೆ) ಎಂದರೆ ವ್ಯವಹಾರ ಸಂಸ್ಥೆಗಳು, ಉತ್ಪಾದಕರು, ಕಾರ್ಮಿಕರು, ಹಣಕಾಸು ಸ್ವತ್ತುಗಳನ್ನು ಒದಗಿಸುವವರು ಅಥವಾ ಇತರ ಆರ್ಥಿಕ ದಳ್ಳಾಳಿಗಳು ಮಾರುಕಟ್ಟೆ ಅಥವಾ ಮಾರುಕಟ್ಟೆಯಲ್ಲಿನ ಮತ್ತೊಬ್ಬ ಮಧ್ಯವರ್ತಿಗೆ ನೇರವಾಗಿ ಒದಗಿಸಲು ಇಚ್ಚಿಸುವ ಮತ್ತು ಕೊಡಬಲ್ಲ ಸಂಪನ್ಮೂಲದ ಪ್ರಮಾಣ. ಸರಬರಾಜು ಚಲಾವಣೆ, ಸಮಯ, ಕಚ್ಚಾವಸ್ತುಗಳು ಅಥವಾ ಮತ್ತೊಬ್ಬ ದಳ್ಳಾಳಿಗೆ ನೀಡಬಹುದಾದ ಯಾವುದೇ ಇತರ ವಿರಳ ಅಥವಾ ಅಮೂಲ್ಯ ವಸ್ತುವಿನ ರೂಪದಲ್ಲಿರಬಹುದು. ಇದು ಹಲವುವೇಳೆ ಸಾಕಷ್ಟು ಅಮೂರ್ತವಾಗಿರುತ್ತದೆ. ಉದಾಹರಣೆಗೆ ಸಮಯದ ವಿಷಯದಲ್ಲಿ, ಸರಬರಾಜನ್ನು ಒಬ್ಬ ದಳ್ಳಾಳಿಯಿಂದ ಮತ್ತೊಬ್ಬನಿಗೆ ವರ್ಗಾಯಿಸಲಾಗುವುದಿಲ್ಲ, ಆದರೆ ಮೊದಲೆನೆಯವನು ಏನಾದರೂ ಮಾಡುವುದರಲ್ಲಿ ಸಮಯ ಕಳೆದಿದ್ದಕ್ಕೆ ಪ್ರತಿಯಾಗಿ ಒಬ್ಬ ಮಧ್ಯವರ್ತಿಯು ಯಾವುದೋ ಬೇರೆ ಸಂಪನ್ಮೂಲವನ್ನು ಒದಗಿಸಬಹುದು. ಸರಬರಾಜನ್ನು ಹಲವುವೇಳೆ ಗ್ರಾಫ್‍ನ ಮೇಲೆ ಪೂರೈಕೆ ವಕ್ರರೇಖೆಯಾಗಿ ಚಿತ್ರಿಸಲಾಗುತ್ತದೆ. ಇದರಲ್ಲಿ ಒದಗಿಸಲಾದ ಪರಿಮಾಣವನ್ನು (ಅವಲಂಬಿ ಚರ) ಅಡ್ಡಡ್ಡವಾಗಿ ಗುರುತಿಸಲಾಗುತ್ತದೆ ಮತ್ತು ಬೆಲೆಯನ್ನು (ಸ್ವತಂತ್ರ ಚರ) ಲಂಬವಾಗಿ ಗುರುತಿಸಲಾಗುತ್ತದೆ.

ಉಲ್ಲೇಖಗಳು 

ಮಾರುಕಟ್ಟೆ
ರೋಶೊಮೋನ್ (ಚಲನಚಿತ್ರ)

ಇದು 1950 ಜಿದೈಗೆಕಿ ಪ್ರಕಾರದ ಜಪಾನೀಸ್ ಚಲನಚಿತ್ರ ಇದನ್ನು ನಿರ್ದೇಶನ ಮಾಡಿದರು ಅಕಿರಾ ಕುರೋಸಾವಾಯು ಸಿನಿಮಾಟೋಗ್ರಾಫರ್ ಕಝ್ಹೋ ಮಿಯಾಗಾವಾ ಅವರ ನಿಕಟ ಸಹಯೋಗದೊಂದಿಗೆ ಕೆಲಸ ಮಾಡಿದರು. ಮುಖ್ಯಭೂಮಿಕೆಯಲ್ಲಿ ತೋಶಿರೋ ಮಿಫ್ಯೂನ್, ಮಾಚಿಕೊ ಕ್ಯೋ, ಮಸಾಯುಕಿ ಮೋರಿ, ತಕಾಶಿ ಶಿಮುರಾ, ಚಿಯಾಕಿ ಮಿನೋರು ನಟಿಸಿದ್ದಾರೆ. ಚಲನಚಿತ್ರವು ರೈನೋಸುಕ್ ಅಕುಟಗಾವಾ ಅವರ ಸಣ್ಣ ಕಥೆ ರಾಶೆಮೊನ್ ಇಂದಲೂ ಹಾಗೂ ಅಕುಟಗಾವಾ ಅವರ 1922 ರ ಸಣ್ಣ ಕಥೆ "ಎ ಗ್ರೋವ್" ಆಧರಿಸಿದೆ, ಇದು ಪಾತ್ರಗಳು ಮತ್ತು ಕಥಾವಸ್ತುವನ್ನು ಒದಗಿಸುತ್ತದೆ. ಈ ಕಥೆ 8 ನೇ ಶತಮಾನದಲ್ಲಿ ಕ್ಯೋಟೋ ದ್ವಾರವಾದಲ್ಲಿ ನಡೆಯುತ್ತದೆ..

ಒಂದೇ ಘಟನೆಯ ವ್ಯಕ್ತಿನಿಷ್ಠ, ಪರ್ಯಾಯ, ಸ್ವಯಂ-ಸೇವೆ ಮತ್ತು ವಿರೋಧಾತ್ಮಕ ಆವೃತ್ತಿಗಳನ್ನು ಒದಗಿಸುವ ವಿವಿಧ ಪಾತ್ರಗಳನ್ನು ಒಳಗೊಂಡಿರುವ ಕಥಾವಸ್ತುವಿನ ಸಾಧನಕ್ಕೆ ಈ ಚಲನಚಿತ್ರವು ಹೆಸರುವಾಸಿಯಾಗಿದೆ. ರಾಶೋಮನ್ ಜಪಾನಿನ ಚಲನಚಿತ್ರದ ಪ್ರವೇಶವನ್ನು ವಿಶ್ವ ವೇದಿಕೆಯಲ್ಲಿ ಗುರುತಿಸಿದರುಇದು 1951 ರಲ್ಲಿ ನಡೆದ ವೆನಿಸ್ ಚಲನಚಿತ್ರೋತ್ಸವದಲ್ಲಿ ಗೋಲ್ಡನ್ ಲಯನ್ ಮತ್ತು 1952 ರಲ್ಲಿ ನಡೆದ 24 ನೇ ಅಕಾಡೆಮಿ ಪ್ರಶಸ್ತಿಗಳಲ್ಲಿ ಅಕಾಡೆಮಿ ಗೌರವ ಪ್ರಶಸ್ತಿ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಗೆದ್ದುಕೊಂಡಿತು ಮತ್ತು ಇದುವರೆಗೆ ಮಾಡಿದ ಅತ್ಯುತ್ತಮ ಚಲನಚಿತ್ರಗಳಲ್ಲಿ ಒಂದಾಗಿದೆ. ರಾಶೋಮನ್ ಪರಿಣಾಮವನ್ನು ಚಿತ್ರಕ್ಕೆ ಹೆಸರಿಸಲಾಗಿದೆ.

ಕಥೆ 
ಕಾಡಿನಲ್ಲಿ ಒಂದು ದಿನ ಅತ್ಯಾಚಾರ ಮತ್ತು ಕೊಲೆ ನಡೆಯುತ್ತದೆ. ಡಕಾಯಿತರು (ತಾಜೋಮಾರು), ಬಲಿಪಶು (ಸಮುರಾಯ್ ಅವರ ಪತ್ನಿ), ಕೊಲೆಗಾರ (ಸಮುರಾಯ್), ಮತ್ತು ಸಾಕ್ಷಿ (ಕಟ್ಟಿಗೆಯನ) ಒಂದೇ ಘಟನೆಯನ್ನು ವಿಭಿನ್ನ ರೀತಿಯಲ್ಲಿ ವಿವರಿಸುತ್ತಾರೆ. ಚಿತ್ರದ ಕೊನೆಯವರೆಗೂ ಯಾರು ಇದನ್ನು ಹೇಳಿದರು ಎಂದು ನಮಗೆ ತಿಳಿದಿಲ್ಲ.

ದರೋಡೆಕೋರರ ಕಥೆ
ಹೆಂಡತಿಯ ಕಥೆ 
ಸಮುರಾಯ್ ಕಥೆ 
ಕಟ್ಟಿಗೆಯನ ಕಥೆ '
ಫಲಿತಾಂಶ
ಕಿಕೋರಿ ಕಥೆಯನ್ನು ಹೇಳುತ್ತಿದ್ದಂತೆ, ಅವಳು ಮಗುವಿನ ಕೂಗು ಕೇಳುತ್ತಾಳೆ. ಲುಕ್‌ out ಟ್‌ನಲ್ಲಿ ಮಗುವನ್ನು ಬುಟ್ಟಿಯಲ್ಲಿ ಕೈಬಿಡಲಾಗಿದೆ. ಮೂರನೆಯ ವ್ಯಕ್ತಿಯು ಮಗುವಿನೊಂದಿಗೆ ಇರಿಸಲಾದ ಕಂಕಣ ಮತ್ತು ಬಟ್ಟೆಗಳನ್ನು ಬುಟ್ಟಿಯಲ್ಲಿ ತೆಗೆದುಕೊಳ್ಳುತ್ತಾನೆ. ಈ ಕೃತ್ಯವನ್ನು ನಿಂದಿಸುವ ಸಲುವಾಗಿ, ಮೂರನೆಯ ವ್ಯಕ್ತಿಯು ಉರುವಲನ್ನು ನಿಂದಿಸುತ್ತಾನೆ.

ಪಾತ್ರವರ್ಗ
 ತಕಾಶಿ ಶಿಮುರಾ ಯು ಮರದ ಕಟ್ಟರ್ ಕಿಕೋರಿಯಂತೆ
 ಮಿನೊರು ಚಿಯಾಕಿ ಯು ಪಾದ್ರಿ ತಬಿ ಹಾಶಿ ಆಗಿ
 ಕಿಚಿಜಿರೋ ಯುಡಾ ಯು ಕೇಳುಗನಾಗಿ, ಸಾಮಾನ್ಯ ವ್ಯಕ್ತಿ
 ತೋಶಿರೋ ಮಿಫ್ಯೂನ್ ಯು ತಾಜಾಮರು, ಡಕಾಯಿತನಾಗಿ
 ಮಾಚಿಕೊ ಕೈ ಯು ಸಮುರಾಯ್ ಅವರ ಹೆಂಡತಿಯಾಗಿ
 ಮಸಾಯುಕಿ ಮೋರಿ ಯು ಪತಿ ಸಮುರಾಯ್ ಆಗಿ
 ನೊರಿಕೊ ಹೊನ್ಮಾ ಯು ಮೈಕೊ ಮಾಧ್ಯಮ
 ಡೈಸುಕ್ ಕಾಟೆ ಯು ಹೌಬೆನ್, ಪೊಲೀಸ್

ನೋಡಿ
 ಅಕಿರಾ ಕುರೋಸಾವಾ

ಉಲ್ಲೇಖಗಳು

ಹೊರಗಿನ ಸಂಪರ್ಕಗಳು 

 
 Profile at Japan Zone
 Akira Kurosawa Database
 Bohème Magazine  Ikiru: The Art of Living
 Japanese Film - Kurosawa 
 Akira Kurosawa News and Information
ಚಿತ್ರರಂಗ
ನಿರ್ದೇಶಕರು
ನಿರ್ಮಾಪಕರು
ಡೇವಿಡ್ ಹ್ಯೂಮ್

ಹ್ಯೂಮ್ ಒಬ್ಬ ಸ್ಕಾಟಿಸ್  ಜ್ಞಾನೋದಯ ತತ್ವಜ್ಞಾನಿ. ಇತಿಹಾಸಕಾರ ,|ಅಥ೯ಶಾಸ್ತ್ರಜ್ಞ ಮತ್ತು ಪ್ರಭಂದಕಾರರಾಗಿದ್ದರು, ಇವರು ಇಂದು ತಾತ್ವಿಕ ಪ್ರಾಯೋಗಿಕತೆಗೆ ಹೆಚ್ಚು ಹೆಸರುವಾಸಿಯಾಗಿದ್ದಾರೆ . ಸ೦ದೇಹವಾದ ಮತ್ತು ನೈಸರ್ಗಿಕತೆಯ ಪ್ರಭಾವಶಾಲಿ ವ್ಯವಸ್ತೆ ತತ್ವಶಾಸ್ತ್ರಕ್ಕೆ ಹ್ಯೂಮ್ ನ್  ಪ್ರಾಯೋಗಿಕ ವಿಧಾನವು ಅವನನ್ನು ಜಾನ್ ಲಾಕ್ ,ಜಾರ್ಜ್ ಬರ್ಕ್ಲಿ , ಪ್ರಾನ್ಸಿಸ್ ಬೇಕನ್ ಮತ್ತು ಥಾಮಸ್ ಹಾಬ್ಸ್ ಅವ್ರೊಂದಿಗೆ ಬ್ರಿಟೀಷ್ ಅನುಭವಿಯಾಗಿ ಇರಿಸಿದೆ.

ಜನನ
ಡೇವಿಡ್ ಹ್ಯೂಮ್‌ರವರು ೦೭ನೇ ಮೇ ೧೭೧೧ ರಂದು ಜನಿಸಿದರು.  - .

ಹ್ಯೂಮ್ ನ ನೈತಿಕ ಸಿಧ್ದಾಂತ
ಹ್ಯೂಮ್ ನ ನೈತಿಕ ಸಿಧ್ದಾಂತವು ಹ್ಯೂಮ್ ಗೆ ಸೇರಿದ ಆಧುನಿಕ ಭಾವನಾತ್ಮಕ ನೈತಿಕ ಸಂಪ್ರದಾಯವನ್ನು ಸಂಶ್ಲೇಷಿಸುವ ಒಂದು ಅನನ್ಯ ಪ್ರಯತ್ನವೆಂದು ಪರಿಗಣಿಸಲಾಗಿದೆ , ಪ್ರಾಚೀನ ತತ್ವಶಾಸ್ತ್ರದ ಸದ್ಗುಣ ನೀತಿ ಸಂಪ್ರದಾಯದೊಂದಿಗೆ ಹ್ಯೂಮ್ ಕ್ರಿಯೆಗಳು ಅಥವಾ ಅವುಗಳ

ಪರಿಣಾಮಗಳಿಗಿಂತ ಪಾತ್ರದ ಗುಣಲಕ್ಷಣಗಳ ಬಗ್ಗೆ ಸಮ್ಮತಿಸಿದನು , ಅಂತಿಮವಾಗಿ ನೈತಿಕ ಮೌಲ್ಯಮಾಪನದ ಸರಿಯಾದ ವಸ್ತುಗಳು , ನೈತಿಕ ವಿಧ್ಯಮಾನಗಳ ಸ್ವಾಭಾವಿಕ ವಿವರಣೆಗಳಿಗೆ ಹ್ಯೂಮ್ ಮುಂಚಿನ ಬಧ್ದತೆಯನ್ನು ಕಾಪಾಡಿಕೊಂಡರು ಮತ್ತು ಸಾಮಾನ್ಯವಾಗಿ ಈ ಸಮಸ್ಯೆಯನ್ನು ಮೊದಲು

ಸ್ಪಷ್ಟವಾಗಿ ವಿವರಿಸಲಾಗಿದೆ ಅಥವಾ ವಾಸ್ತವದ ಹೇಳಿಕೆಯು ಮಾತ್ರ ಎಂದಿಗೂ ಇರಬೇಕೆಂಬುದರ ಪ್ರಾಮಾಣಿಕ ತೀರ್ಮಾನಕ್ಕೆ ಬರಲಾರದು ಎಂಬ ಕಲ್ಪನೆ ಮಾಡಲಾಗಿದೆ , ಮಾನವರು ಸ್ವಯಂ ಬಗ್ಗೆ ನಿಜವಾದ ಪರಿಕಲ್ಪನೆಯನ್ನು ಹೊಂದಿದ್ದಾರೆಂದು ಹ್ಯೂಮ್ ನಿರಾಕರಿಸಿದರು.

ನಾವು ಕೇವಲ ಒಂದು ಕೆಟ್ಟ ಸಂವೇದನೆಗಳನ್ನು ಮಾತ್ರ ಅನುಭವಿಸುತ್ತೇವೆ ಮತ್ತು ಸ್ವಯ೦-ಕಾರಣ-ಸ೦ಪರ್ಕಿತ ಗ್ರಹಿಕೆಗಳ ಈ ಬಂಡಲ್ ಗಿಂತ ಹೆಚ್ಚೇನೂ ಅಲ್ಲ .ಸ್ವತಂತ್ರ್ಯ ಆಫ಼್ ಹ್ಯೂಮ್ ನ ಹೊಂದಾಣಿಕೆಯ ಸಿದ್ಧಾಂತವು ಸಾಂದಭೀ೯ಕ ನಿಣಾ೯ಯಕತೆಯನ್ನು ಮಾನವ ಸ್ವಾತಂತ್ರದೊಂದಿಗೆ 

ಸಂಪೂರ್ಣವಾಗಿ ಹೊಂದಿಕೊಳ್ಳುತ್ತದೆ. ಹ್ಯುಮ್ ಉಪಯುಕ್ತತೆ ,ತಾರ್ಕಿಕ , ಸಕಾರಾತ್ಮಕತೆ, ಇಮ್ಯಾನ್ಯುಯೆಲ್ ಕಾಟ್ ,ವಿಜ್ಙಾನದ ತತ್ವಶಾಸ್ತ್ರ, ಆರಂಭಿಕ ವಿಶ್ಲೇಷಣಾತ್ಮಕ ತತ್ವಶಾಸ್ತ್ರ,ಅರಿವಿನ ವಿಜ್ಙಾನ,ದೇವತಾಶಾಸ್ತ್ರ ಮತ್ತು ಇತರ ಚಳುವಳಿಗಳು ಮತ್ತು ಚಿಂತಕರ ಮೇಲೆ ಪ್ರಭಾವ ಬೀರಿದರು ,

ಕಾಂಟ್ ಸ್ವತ್ಃ ಹ್ಯೂಮ್ ನನ್ನು ತನ್ನ ತಾತ್ವಿಕ ಚಿಂತನೆಗೆ ಉತ್ತೇಜನ ನೀಡಿದ್ದಾರೆ , ಅವನು ಅವನ 'ಧರ್ಮಾಂಧ ನಿದ್ರೆಯಿಂದ' ಎಚ್ಚರಗೊಂಡನು.

ಹ್ಯೂಮ್ ತನ್ನಎಟ್ರೀಟೈಸ್ ಆಫ಼್ ಹ್ಯೂಮನ್ ನೇಚರ್ (೧೭೩೮) ನಿಂದ ಪ್ರಾರಂಭಿಸಿ, ಮಾನವ ಪ್ರಕೃತಿಯ ಮಾನಸಿಕ ಆಧಾರವನ್ನು ಪರೀಕ್ಶೀಸುವ ಮನುಷ್ಯನ ಒಟ್ಟು ನೈಸರ್ಗಿಕ ವಿಜ್ಙಾನವನ್ನು ರಚಿಸಲು ಶ್ರಮಿಸಿದನು . 

ತಾತ್ವಿಕ ವಿಚಾರವಾದಿಗಳ ವಿರುಧ್ದ ವಾಧಿಸಿದರು , ಎಲ್ಲಾ ಮಾನವ ಜ್ಙಾನವು ಕೇವಲ ಅನುಭವದಲ್ಲಿ ಸ್ಥಾಪಿತವಾಗಿದೆ ಎಂದು ಪ್ರತಿಪಾದಿಸಿದರು. ಹ್ಯೂಮ್ ನ ಪ್ರಚೋದನೆಯ ಸಮಸ್ಯೆ ಎಂದು ಕೆಲವೊಮ್ಮೆ ಕರೆಯಲ್ಪಡುವ ಅನುಗಮನದ ತಾರ್ಕಿಕತೆ ಮತ್ತು ಸಾಂದರ್ಭಿಕತೆಯ ಮೇಲಿನ 

ನಂಬಿಕೆಯನ್ನು ತರ್ಕಬಧ್ದವಾಗಿ ಸಮರ್ಥಿಸಲಾಗುವುದಿಲ್ಲ ಎಂದು ಅವರು ವಾದಿಸಿದರು , ಬದಲಾಗಿ , ಕಸ್ಟಮ್ ಮತ್ತು ಮಾನಸಿಕ ಅಭ್ಯಾಸದಿಂದ ಉಂಟಾಗುವ ಕಾರಣ ಮತ್ತು ಪ್ರಚೋದನೆಯ ಮೇಲಿನ ನಿಮ್ಮ ನಂಬಿಕೆ ಮತ್ತು ಘಟನೆಗಳ 'ನಿರಂತರ ಸಾ೦ಯೋಗ' ದ ಅನುಭವಕ್ಕೆ ಮಾತ್ರ 

ಕಾರಣವಾಗಿದೆ. ಏಕೆಂದರೆ,ಒಂದು ಘಟನೆಯು ಇನ್ನೊಂದಕ್ಕೆ ಕಾರಣ್ವಾಗುತ್ತದೆ ಎಂದು ನಾವು ಎಂದಿಗೂ ಗ್ರಹಿಸಲು ಸಾಧ್ಯವಿಲ್ಲ ,ಆದರೆ ಇವೆರಡೂ ಯಾವಾಗಲೂ ಸಂಯೋಗದಲ್ಲಿರುತ್ತವೆ ,ಅಂತೆಯೇ ಹಿಂದಿನ ಅನುಭವದಿಂದ ಯಾವುದೇ ಸಾಂಧರ್ಬಿಕ ಅನುಮಾನಗಳನ್ನು ಸೆಳೆಯಲು ಭವಿಷ್ಯವು 

ಭೂತಕಾಲವನ್ನು ಹೋಲುತ್ತದೆ ಎಂದು ಊಹಿಸುವುದು ಅವಶ್ಯಕ , ಇದು ಪೂರ್ವಭಾವಿ ಅನುಭವದಲ್ಲಿ ತನ್ನನ್ನು ತಾನೇ ಆಧಾರವಾಗಿರಿಸಿಕ್ಕೊಳ್ಳಲಾಗುವುದಿಲ್ಲ , ದೇವರ ಅಸ್ತಿತ್ವಕ್ಕಾಗಿ ಟೆಲಿಲಾಜಿಕಲ್ ವಾದಕ್ಕೆ ಹ್ಯೂಮ್ ನ ವಿರೋಧ , ವಿನ್ಯಾಸದಿಂದ ಬಂದ ವಾದವನ್ನು 

ಸಾಮಾನ್ಯವಾಗಿ ಡಾರ್ವಿನ್ ವಾದವನ್ನು ಖಂಡಿಸುವ ಅತ್ಯಂತ ಭೌಧ್ದಿಕ ವಾಗಿ ಮಹತ್ವದ ಪ್ರಯತ್ನವೆಂದು ಪರಿಗಣಿಸಲಾಗುತ್ತದೆ, ನೈತಿಕತೆಯು ಅಮೂರ್ತ ನೈತಿಕ ತತ್ವಕ್ಕಿಂತ ಹೆಚ್ಚಾಗಿ ಭಾವನೆ ಅಥವಾ ಮನೋಭಾವವನ್ನು ಆಧರಿಸಿದೆ ಎಂದು ಭಾವಿಸಿದ ಹ್ಯೂಮ್ ಒಬ್ಬ 

ಭಾವನಾತ್ಮಕವಾಗಿದ್ದನು,'ಕಾರಣ ಮತ್ತು ಭಾವೋದ್ರೇಕಗಳ ಗುಲಾಮನಾಗಿರಬೇಕು' ಎಂದು ಪ್ರಸಿದ್ದವಾಗಿ ಘೋಷಿಸಿದನು .

ಮರಣ 
ಹ್ಯೂಮ್‌ರವರು ೨೫ ಆಗಸ್ಟ್ ೧೭೭೬ ರಂದು ನಿಧನರಾದರು .

ಉಲ್ಲೇಖಗಳು
ಜಾರ್ಜ್ ವಿಲಿಯ್ಂ ಫ್ರೆಡ್ರಿಕ್ ಹೆಗಲ್

ಜಾರ್ಜ್ ವಿಲಿಯ್ಂ ಫ್ರೆಡ್ರಿಕ್ ಹೆಗಲ್ (Georg Wilhelm Friedrich Hegel) ಅವರು ಜರ್ಮನ್ ತತ್ವಜ್ನನಿ ಮತ್ತು ಜರ್ಮನ್ ಆದಶ್೯ವಾದದ ಪ್ರಮುಖ ವ್ಯಕ್ತಿ .ಅವರು ತಮ್ಮ ದಿನದಲ್ಲಿ ವ್ಯಪಕ ಮನ್ನನೆಯನ್ನು ಗಳಸಿದರು ಮತ್ತು ಮುಖ್ಯವಾಗಿ ತತ್ವಶಾಸ್ತ್ರದ ಭೂಖಂಡದ ಸಂಪ್ರದಾಯದೊಲಳಗೆ ಪ್ರಬಾವಶಾಲಿಯಾಗಿದ್ದರು. ವಿಶ್ಲೆಷಣಾತ್ಮಕ ಸಂಪ್ರದಾಯದಲ್ಲು ಹೆಚ್ಚು ಪ್ರಭಾವ ಬೀರಿದ್ದಾರೆ. ಹೆಗೆಲ್ ವಿಭಜಕ ವ್ಯಕ್ತಿಯಾಗಿ ಉಳಿದಿದ್ದರೂ ಪಾಶ್ಚಿಮಾತ್ಯ ತತ್ವಶಾಸ್ತ್ರದೊಳಗಿನ ಅವರ ಅಂಗೀಕೃತ ಸ್ಟಾನಮಾನವು ಸಾರ್ವತ್ರಿಕವಾಗಿ ಗುರುತಿಸಲ್ಪಟ್ಟಿದೆ .

ಜನನ
ಇವರು ೨೭ನೇ ಆಗಸ್ಟ್ ೧೭೭೦ರಲ್ಲಿ ಜನಿಸಿದರು

ಸಾಧನೆಗಳು

ಹೆಗೆಲ್ ಅವರ ಪ್ರಮುಕ ಸಾಧನೆಯೆಂದರೆ ಆದರ್ಶವಾದ ಒಂದು ವಿಶಿಷ್ಟವಾದ ಅಭಿವ್ಯಕ್ತಿಯ ಅಭಿವೃದ್ದಿಗಾಗಿ ಇದನ್ನು ಕೆಲವೊಮ್ಮೆ ಸಂಪೂರ್ಣ ಆದರ್ಶವಾದ ಎಂದು ಕರೆಯಲಾಗುತ್ತದೆ. ಇದರಲ್ಲಿ ದ್ವಂದಗಳು ೩೩ ಇವೆ ಉದಾಹರಣೆಗೆ ಮನಸ್ಸು ಮತ್ತು ಪ್ರಕೃತಿ, ಮತ್ತು ವಿಷಯ ಮತ್ತು ವಸ್ತುವಿನ ಹೊರಬರುವಿಕೆ ಅವರ ಆತ್ಮದ ತತ್ವಶಾಶ್ತ್ರವು ಮನೋವಿಜ್ನಾನ ರಾಜ್ಯ , ಇತಿಹಾಸ ,ಕಲೆ, ಧರ್ಮ ಮತ್ತು ತತ್ವಶಾಸ್ತ್ರವನ್ನು ಪರಿಕಲ್ಪನಾತ್ಮಕವಾಗಿ ಸಂಯೋಜಿಸುತ್ತದೆ ಮಾಸ್ಟರ್ ಸ್ಲೇವ್ ಡಯಲೆಕ್ಟಿಕ್ ಬಗ್ಗೆ ಅವರ ಖಾತೆಯ ಹೆಚ್ಚು ಪ್ರಭಾವಶಾಲಿಯಾಗಿದೆ . ವಿಶೇಷವಾಗಿ ಇಪ್ಪತ್ತನೆ ಶತಮಾನದ ಅಭಿವ್ಯಕ್ತಿಯಾಗಿ ಅವರ ಆತ್ಮದ ಪರಿಕಲ್ಪನೆ. (ಗ್ರೀಸ್ಟ್ ಕೆಲವೊಮ್ಮೆ ಇದನ್ನು "ಮನಸ್ಸು " ಎಂದು ಅನುವಾದಿಸಲಾಗಿದೆ ಮತ್ತು ವಿರೋಧವಾದ ಅಂಶಗಳು "ಸಭ್ಲೇಷನ್" ಪೆಂಬಂಗ್ ಎಲಿಮಿನೇಷನ್ ಅಥವಾ ಕಡಿತವಿಲ್ಲದ ಏಕೀಕರಣ ) ವಿಶೇಷ ಉದಾಹರಣೆಯಾಗಿದೆ. ಅವಶ್ಯಕತೆ ಮತ್ತು ಅಮಾನವೀಯತೆ ನಡುವೆ ಮತ್ತು ಅತೀಕ್ರಮನಗಳ ನಡುವಿನ ಸ್ಪಷ್ಟ ವಿರೋಧ ಹೆಗೆಲ್ ಅನ್ನು ಇಪ್ಪತ್ತನೆ ಶತಮಾನದಲ್ಲಿ ಪ್ರಭಂದ ವಿರೋದಾಭಾಸ ಸಂಶ್ಲೇಷಣೆ ಟ್ರೈಡ್ ನ ಮೂಲವಾಗಿ ನೋಡಲಾಗಿದೆ ಆದರೆ ಇದು ಸ್ಪಶ್ಟವಾಗಿ ನುಡಿಗಟ್ಟು ಆಗಿ ಜೋಹಾನ್ ಗಾಟ್ಲೀಭ್ ಪಿಚ್ಚೆ ಅವರೊಂದಿಗೆ ಹುಟ್ಟಿಕೋಂಡಿತು .

ಹೆಗೆಲ್ ಅನೇಕ ಚಿಂತಕರು ಮತ್ತು ಬರಹಗಾರರ ಮೇಲೆ ಪ್ರಭಾವ ಬೀರಿದ್ಧಾರೆ . ಅವರ ಸ್ಥಾನಗಳು ವ್ಯಾಪಕವಾಗಿ ಬದಲಾಗುತ್ತದೆ . ಕಾರ್ಲ್ ಭಾರ್ತ್ ಹೆಗೆಲ್ ಅವರನ್ನು "ಪೊಂಟೆಸ್ಟಂಟ್ ಅಕ್ವಿನಾಸ್ " ಎಂದು ಬನ್ನಿಸಿದ್ದಾರೆ . ಮಾರಿಸ್ ಮೆರ್ಲಿಯೊ ಪಾಂಟಿ ಕಳೆದ ಶತಮಾನದ ಎಲ್ಲಾ ಶ್ರೇಷ್ಟ ತಾತ್ವಿಕ ವಿಚಾರಗಳು ಮಾರ್ಕ್ಸ್ ಮತ್ತು ನೀತ್ಸೆ ಅವರ ತತ್ವಚಿಂತನೆಗಳು ವಿದ್ಯಮಾನಶಾಸ್ತ್ರ ಜರ್ಮನ್ ಅಸ್ತಿತ್ವವಾದ ಮತ್ತು ಮನೋವಿಶ್ಲೇಷಣೆ ಇವುಗಳ ಆರಂಭವನ್ನು ಹೊಂದಿವೆ .

ನೀಥಮ್ ರಾಗೆ ಹೆಗೆಲ್ ಅವರು ನೀಡಿದ ಕಾಮೆಂಟ್ ಹೆಚ್ಚು ಗಮನಾರ್ಹವಾದದು ಎಂದು ಪಿಂಕಾರ್ಡ್ ಹೇಳುತ್ತಾರೆ , ಆ ಸಮಯದಲ್ಲಿ ಅವರು ಈಗಾಗಲೆ ವಿದ್ಯಮಾನಶಾಸ್ತ್ರದ ನಿರ್ನಾಯಕ ವಿಭಾಗವನ್ನು ರಚಿಸಿದ್ದಾರೆ ಅದರಲ್ಲಿ ಕ್ರಾಂತಿಯು ಈಗ ಅದಿಕೃತವಾಗಿ ಅಂಗೀಕರಿಸಲ್ಪಟ್ಟಿದೆ ಎಂದು ಅವರು ಹೆಳಿದ್ದಾರೆ.

ಟಬಿಂಗೆನ್ ಸೆಮಿನರಿಯಿಂದ ತನ್ನ ದೇವತಾಶಾಸ್ತ್ರದ ಪ್ರಮಣಪತ್ರವನ್ನು (ಕಾನ್ಟಿಸ್ತೋರಿಯಲೆಕ್ಲಮೊನ್) ಪಡೆದ ನಂತರ ಹೆಗೆಲ್ ಅವರು ಬರ್ನನ್ ಎಂಬ ಶ್ರೀಮಂತ ಕುಟುಂಬಕ್ಕೆ ೧೭೯೩ ರಿಂದ ೧೭೯೬ ರ ವರೆಗೆ ಹಾಪ್ ಮಿಷ್ಟರ್ (ಮನೆ ಭೋದಕ) ಆಗಿದ್ದರು . ಈ ಅವದಿಯಲ್ಲಿ ಅವರು ಯೇಸುವಿನ ಜೀವನ ಎಂದು ಕರೆಯಲ್ಪಡುವ ಪಠೈವನ್ನು ಮತ್ತು "ಕ್ರಿಶ್ಚಿಯನ್ ಧರ್ಮದ ಸಕಾರಾತ್ಮಕತೆ ಎಂಬ ಪುಸ್ತಕ - ಉದ್ದದ ಹಸ್ತಪತ್ರಿಕೆಯನ್ನು ರಚಿಸಿದ್ದಾರೆ ತನ್ನ ಉದ್ಯೋಗದಾತರೋಂದಿಗೆ ಅವರ ಸಂಭಂದಗಳು ಬಿಗಡಾಯಿಸಿದ ಹೆಗೆಲ್ ಸಿಲ್ ಅನ್ನು ತೆಗೆದುಕ್ಕೊಳ್ಳಲು ಹೋಲ್ಡರ್ಲಿನ್ ಮಧ್ದ್ಯಸ್ತಿಕೆ ವಹಿಸಿದ್ದನ್ನು ಒಪ್ಪಿಕೋಡನು .

ಮರಣ

ನವಂಬರ್ ಹದಿನಾಲ್ಕು ಹದಿನೆಟ್ಟುನುರಾ ಮೂವತ್ತೊಂದು ೧೪, ೧೮೩೧ ರಂದು ನಿದನ ಹೊಂದಿದರು.

ಉಲ್ಲೇಖಗಳು
ಡೇವಿಡ್ ಈಸ್ಟನ್

ಡೇವಿಡ್ ಈಸ್ಟನ್ ಅವರು ಕೆನಡಾ ಮೂಲದ ಅಮೇರಿಕಾದ ರಾಜಕೀಯ ವಿಜ್ಞಾನಿ.

ಜನನ
ಎಫ್ ಆರ್ ಎಸ್ ಸಿ  ಜೂನ್ ೨೪, ೧೯೧೭ರಂದು ಒಂಟಾರಿಯೊದ ಟೊರೊಂಟೊದಲ್ಲಿ ಜನಿಸಿದರು.

ಆರಂಭಿಕ ಜೀವನ
ಈಸ್ಟನ  ೧೯೪೩ ರಲ್ಲಿ ಯುನೈಟೆಡ ಸ್ಟೇಟ್ಸ ಬಂದರು.೧೯೪೭ ರಿಂದ ೧೯೯೭ ರವರೆಗೆ ಅವರು ಚಿಕಾಗೊ ವಿಶ್ವವಿದ್ಯಾಲಯದಲ್ಲಿ ರಾಜಕಿಯ ವಿಜ್ಞಾನದ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ೧೯೫೦ ಮತ್ತು ೧೯೭೦ ರ ದಶಕಗಳಲ್ಲಿ ರಾಜಕೀಯ ವಿಜ್ಞಾನದ ವಿಭಾಗದಲ್ಲಿ ವತ೯ನೆಯ ಮತ್ತು ವತ೯ನೆಯ ನಂತರದ ಕ್ರಾಂತಿಗಳೆರಡರಲ್ಲೂಮೂಂಚೂಣಿಯಲ್ಲಿರುವ ಈಸ್ಟನ , ಸಮಾಜದ ಮೌಲ್ಯಗಳ ಅಧಿಕೃತ ಹಂಚಿಕೆಯಾಗಿ ರಾಜಕೀಯದ ಶಸ್ತಿನ ಹೆಚ್ಚು ವ್ಯಾಪಕವಾಗಿ ಬಳಸಲಾಗುವ ವ್ಯಾಖ್ಯಾನವನ್ನು ಒದಗಿಸಿದರು. ರಾಜಕೀಯ ವಿಜ್ಞಾನದ ಅಧ್ಯಯನಕ್ಕೆ ವ್ಯವಸ್ಥೆಗಳ ಸಿದ್ದಾಂತವನ್ನು ಅನ್ವಯಿಸಿದ್ದಕ್ಕಾಗಿ ಅವರು ಪ್ರಸಿದ್ದರಾಗಿದ್ದಾರೆ. ನೀತಿ ನಿರೂಪಕರು  ನೀತಿ ರಚನೆ ಪ್ರಕ್ರಿಯೆಯನ್ನು ಅಧ್ಯಯನ ಮಾಡಲು ಅವರ ಐದು ಪಟ್ಟು  ಯೋಜನೆಯನ್ನು ಬಳಸಿದ್ದಾರೆ: ಇನ್ಪುಟ್ ,ಪರಿವತ೯ನೆ, output ಟ್ಪುಟ,ಪ್ರತಿಕ್ರಿಯೆ ಮತ್ತು ಪರಿಸರ. ೧೯೫೦ರ ದಶಕದಿಂದ ಅಮೇರಿಕದ ರಾಜಕೀಯ ವಿಜ್ಞಾನಿಗಳು ಬಳಸುವ "ವ್ಯವಸ್ಥೆ" ಎಂಬ ಪರಿಕಲ್ಪನೆಯೂ ಅತ್ಯಂತ ಪ್ರಮುಖ ಸ್ಯದ್ದಾಂತಿಕ ಪರಿಕಲ್ಪನೆಯಾಗಿದೆ ಎಂದು ಗುನ್ನೆಲ್ ವಾದಿಸುತ್ತಾರೆ. ಈ ಕಲ್ಪನೆಯು ಸಮಾಜಶಾಸ್ತ್ರ ಮತ್ತು ಇತರ ಸಾಮಾಜಿಕ ವಿಜ್ಞಾನಗಳಲ್ಲಿ  ಕಾಣಿಸಿಕಂಡಿತು ಆದರೆ ರಾಲಕೀಯದ ಬಗ್ಗೆ ವತ೯ನೆಯ ಸಂಶೋಧನೆಗೆ ಇದನ್ನು ಹೇಗೆ ಉತ್ತಮವಾಗಿ ಅನ್ವಯಿಸಬಹುದು ಎಂಬುದನ್ನು ನಿದಿ೯ಷ್ಟಪಡಿಸಿದವರು ಈಸ್ಟನ್.

ಅವರು ವೃತ್ತಿಜೀವನದ ಅಔದಿಯಲ್ಲಿ ಅವರು ಪ್ರಮುಖ ದ್ವಾರಪಾಲಕರಾಗಿ ಅನೇಕ ಪ್ರಮುಖ ಸಂಸ್ಥಗಳು ಮತ್ತು ಧನಸಹಾಯ ಸಂಸ್ಥೆಗಳ ಸಲಹೆಗಾರರಾಗಿ ಮತ್ತು ಹಲವಾರು ಪ್ರಭಾವಶಾಲಿ ವಿದ್ವಾತ್ಪೂಣ೯ ಪ್ರಕಟಣೆಗಳ ಲೇಖಕರಾಗಿ ಸೇವೆ ಸಲ್ಲಿಸಿದರು. ಅವರು ಅನೇಕ ಮಂಡಳಿಗಳು ಮತ್ತು ಸಮಿತಿಯಗಳಲ್ಲಿ ಸೇವೆ ಸಲ್ಲಿಸರು ಮತ್ತು ಅಮೆರಿಕನ್ ರಾಜಕೀಯ ವಿಜ್ಞಾನ ಸಂಘದ ಅಧ್ಯಕ್ಷರಾಗಿದ್ದರು.

ಶಿಕ್ಷಣ ಮತ್ತು ವೃತ್ತಿ       
ಈಸ್ಟನ ೧೯೩೯ ರಲ್ಲಿ ಟೊರೊಂಟೊ ವಿಶ್ವವಿದ್ಯಾಲಯದಲ್ಲಿ ಪದವಿಪೂ೯ವ ಪದವಿ, ೧೯೪೩ ಎಂ. ಎ ಮತ್ತು ಪಿಎಚ್.ಡಿ.೧೯೪೭ರಲ್ಲಿ ಹಾವ೯ಡ೯ ವಿಶ್ವವಿದ್ಯಾಲಯದಿಂದ; ಒಂದು ಎಲ್. ಎಲ್. ಡಿ.೧೯೭೦ರಲ್ಲಿ ಮೆಕಮಾಸ್ಟರ್ ವಿಶ್ವವಿದ್ಯಾಲಯದಲ್ಲಿ ಮತ್ತು ಅವರು  ೧೯೭೨ರಲ್ಲಿ ಕಲಾಮಜೂ ಕಾಲೇಜಿನಲ್ಲಿವ್ಯಾಸಂಗ ಮಾಡಿದರು. ಅವರು ಸಿಲ್ವಿಯಾ ಐಸೊಬೆಲ್ ವಿಕ್ಟೋರಿಯಾ ಜಾನಸ್ಟೋನ್ ಅವರನ್ನು  ವಿವಾಹವಾದರು ಮತ್ತು ಅವರು ಒಬ್ಬ ಮಗನನ್ನು  ಬೆಳೆಸಿದರು. ೧೯೯೭ರಲ್ಲಿ ಕ್ಯಾಲಿಫೋನಿ೯ಯಾಗೆ ಅವರು ತೆರಳಿದ್ದು ಅವರ ಹೆಂಡಿತಿಯ ಆರೋಗ್ಯದ ದೃಷ್ಟಿಯಿಂದ.

೧೯೪೪ ರಿಂದ ೧೯೪೭ ರವರೆಗೆ  ಈಸ್ಟನ ಹವ೯ಡ೯ ವಿಶ್ವವಿದ್ಯಾಲಯದಲ್ಲಿ ಬೋಧನಾ ಸಹೋದ್ಯೋಗಿಯಾಗಿದ್ದರು. ಅವರನ್ನು ೧೯೪೭ ರಲ್ಲಿ ಚಿಕಾಗೊ ವಿಶ್ವವಿದ್ಯಾಲಯದಲ್ಲಿ ರಾಜಕೀಯ ವಿಜ್ಞಾನದ ಸಹಾಯಕರಾಗಿ ನೇಮಿಸಲಾಯಿತು. ಸಹಾಯಕ ಪ್ರಾಧ್ಯಾಪಕ ೧೯೫೩ರಲ್ಲಿ;ಮತ್ತು ೧೯೮೪ರಲ್ಲಿ ಸಾಮಾಜಿಕ ಚಿಂತನೆಯಲ್ಲಿ ಆಂಡ್ರ್ಯೂ ಮೆಕ್ಲೀಶ  ಡಿಸ್ಟಿಂಗ್ವಿಶ್ಡ್ ಸವಿ೯ಸ  ಪ್ರೊಫೆಸರ್ ಆಗಿದ್ದರು.

ವಿದ್ಯಾಥಿ೯ವೇತನ
ರಾಜಕೀಯ ವಿಜ್ಞಾನದ ವಿಭಾಗದಲ್ಲಿ ಈಸ್ಟನ ಅವರುನ್ನು " ಮೊದಲ ತಲೆಮಾರಿನ ವತ೯ನೆಯ ಕ್ರಾಂತಿಗಳಲ್ಲಿ" ಒಬ್ಬರು ಎಂದು ವಿವರಿಸಲಾಗಿದೆ. ಇತರ ಆರಂಭಿಕ ನಡವಳಿಕೆಗಾರರಂತೆ, ಈಸ್ಟನ ಆರಂಭದಲ್ಲಿ ಸಾಮಾಜಿಕ ವಿಜ್ಞಾನ ಸಂಶೋಧನೆಯಿಂದ ಉತ್ಪತ್ತಿಯಾಗುವ ದತ್ತಾಂಶಗಳ ಮೇಲೆ ಹಿಡಿತ ಸಾಧಿಸಲು ಪರಯತ್ನಿಸಿದರು. ಸಂಘಟಿತ ಸೈದ್ಧಾಂತಿಕ ಚೌಕಟ್ಟಿನ ಅನುಪಸ್ಥಿತಿಯಲ್ಲಿ ಪರಿಮಾಣಾತ್ಮಕ ಮತ್ತು ಗುಣಾತ್ಮಕ ದತ್ತಾಂಶದೊಂದಿಗೆ ಸಾಮಾಜಿಕ ವಿಜ್ಞಾನಿಗಳನ್ನು ಅಗಾಧವೆಂದು ಅವರು ಭಾವಿಸಿದ್ದರು.ಸಾಮಾಜಿಕ ವಿದ್ಯಮಾನಗಳ ಬಗ್ಗೆ ವಿಶ್ವಾಸಾಹ೯, ಸಾವ೯ತ್ರಿಕ ಜ್ಞಾನವನ್ನು ಉಂಟುಮಾಡುವ ಸರಿಯಾದ ರಾಜಕೀಯ ಅಧ್ಯಯನಗಳ ಅಭಿವೃದ್ದಿಗೆ ಈಸ್ಟನ ವಾದಿಸಿದ್ದರು.

ಮರಣ
ಇವರು ಜುಲೈ ೧೯, ೨೦೧೪ ರಂದು ಮರಣ ಹೊಂದಿದರು.

ಉಲ್ಲೇಖಗಳು
ಪಾನ

ಪಾನ (ಕುಡಿಯುವಿಕೆ) ಎಂದರೆ ನೀರು ಅಥವಾ ಇತರ ದ್ರವಗಳನ್ನು ಬಾಯಿ, ಸೊಂಡಿಲು ಅಥವಾ ಇತರ ಭಾಗಗಳ ಮೂಲಕ ದೇಹದೊಳಗೆ ತೆಗೆದುಕೊಳ್ಳುವುದು. ಮಾನವರು ನುಂಗಿ ಕುಡಿಯುತ್ತಾರೆ ಮತ್ತು ಇದು ಅನ್ನನಾಳದಲ್ಲಿ ಕ್ರಮಾಕುಂಚನದಿಂದ ಅಂತ್ಯಗೊಳ್ಳುತ್ತದೆ. ಇತರ ಪ್ರಾಣಿಗಳಲ್ಲಿ ಕುಡಿಯುವುದರ ಶಾರೀರಿಕ ಪ್ರಕ್ರಿಯೆಗಳು ವ್ಯಾಪಕವಾಗಿ ಬದಲಾಗುತ್ತವೆ.

ಬಹುತೇಕ ಪ್ರಾಣಿಗಳು ಶರೀರದ ಜಲಸಂಚಯನವನ್ನು ಕಾಪಾಡಿಕೊಳ್ಳಲು ಕುಡಿಯುತ್ತವೆ, ಆದರೆ ಅನೇಕ ಪ್ರಾಣಿಗಳು ತಮ್ಮ ಆಹಾರದಿಂದ ಪಡೆದ ನೀರಿನ ಮೇಲೆ ಜೀವಿಸಬಲ್ಲವು. ಅನೇಕ ಶಾರೀರಿಕ ಪ್ರಕ್ರಿಯೆಗಳಿಗೆ ನೀರು ಬೇಕಾಗುತ್ತದೆ. ಅತಿಯಾದ ಮತ್ತು ಸಾಕಷ್ಟಿರದ ಜಲಪಾನ ಎರಡೂ ಆರೋಗ್ಯ ಸಮಸ್ಯೆಗಳೊಂದಿಗೆ ಸಂಬಂಧಿಸಿವೆ.

ಪಾನವನ್ನು ಉಚ್ಛ್ವಾಸದ ಕ್ರಿಯೆಗಳಿಂದಲೂ ಮಾಡಬಹುದು, ಸಾಮಾನ್ಯವಾಗಿ ಬಿಸಿ ದ್ರವಗಳನ್ನು ಹೀರುವಾಗ ಅಥವಾ ಚಮಚದಿಂದ ಕುಡಿಯುವಾಗ. ಶಿಶುಗಳು ಹೀರುವಿಕೆಯ ವಿಧಾನವನ್ನು ಬಳಸುತ್ತವೆ. ಇದರಲ್ಲಿ ಒಂದು ಮೂಲದ ಸುತ್ತ ತುಟಿಗಳನ್ನು ಗಟ್ಟಿಯಾಗಿ ಒತ್ತಲಾಗುತ್ತದೆ, ಸ್ತನ್ಯಪಾನದಲ್ಲಿರುವಂತೆ: ಉಸಿರಾಟ ಮತ್ತು ನಾಲಿಗೆಯ ಚಲನೆ ಇವೆರಡರ ಸಂಯೋಜನೆಯು ನಿರ್ವಾತವನ್ನು ಸೃಷ್ಟಿಸಿ ದ್ರವವನ್ನು ಎಳೆಯುತ್ತದೆ.

ಗ್ರಂಥಸೂಚಿ 
 
 
 
 
 
 
 
 

ಶರೀರ ಶಾಸ್ತ್ರ
ತಂತಿ

ತಂತಿಯು ಲೋಹದ ಒಂಟಿ, ಉರುಳೆಯಾಕಾರದ, ಮೆತುವಾದ ಎಳೆ ಅಥವಾ ಸರಳು. ತಂತಿಗಳನ್ನು ಯಾಂತ್ರಿಕ ಭಾರಗಳನ್ನು ಹೊರಲು ಅಥವಾ ವಿದ್ಯುಚ್ಛಕ್ತಿ ಹಾಗೂ ದೂರಸಂಪರ್ಕ ಸಂಜ್ಞೆಗಳನ್ನು ಸಾಗಿಸಲು ಬಳಸಲಾಗುತ್ತದೆ. ಲೋಹವನ್ನು ಅಚ್ಚು ಅಥವಾ ಕಂಬಚ್ಚಿನಲ್ಲಿರುವ ರಂಧ್ರದ ಮೂಲಕ ಸೆಳೆದು ಸಾಮಾನ್ಯವಾಗಿ ತಂತಿಯನ್ನು ರೂಪಿಸಲಾಗುತ್ತದೆ. ತಂತಿ ಮಾಪಕಗಳು ವಿವಿಧ ಸಾಮಾನ್ಯ ಗಾತ್ರಗಳಲ್ಲಿ ಬರುತ್ತವೆ ಮತ್ತು ಇವನ್ನು ಮಾಪಕ ಸಂಖ್ಯೆಯ ಅನುಸಾರವಾಗಿ ವ್ಯಕ್ತಪಡಿಸಲಾಗುತ್ತದೆ.

ತಂತಿಯು ಘನ ಮಧ್ಯಭಾಗ, ಎಳೆರೂಪದ ಅಥವಾ ಹೆಣೆದ ರೂಪಗಳಲ್ಲಿ ಬರುತ್ತದೆ. ಅಡ್ಡಕೊಯ್ತದಲ್ಲಿ ಸಾಮಾನ್ಯವಾಗಿ ವೃತ್ತಾಕಾರದಲ್ಲಿ ಇರುತ್ತದಾದರೂ, ತಂತಿಯನ್ನು ಚೌಕ, ಷಟ್ಕೋನ, ಚಪ್ಪಟೆಯಾಗಿಸಿದ ಆಯತ ಅಥವಾ ಇತರ ಅಡ್ಡಕೊಯ್ತ ಹೊಂದಿರುವಂತೆ ತಯಾರಿಸಬಹುದು, ಅಲಂಕಾರಿಕ ಉದ್ದೇಶಗಳಿಗಾಗಿ ಅಥವಾ ಉನ್ನತ ದಕ್ಷತೆಯ ಧ್ವನಿವರ್ಧಕಗಳಲ್ಲಿನ ಧ್ವನಿ ಸುರುಳಿಗಳಂತಹ ತಾಂತ್ರಿಕ ಉದ್ದೇಶಗಳಿಗಾಗಿ. ಅಂಚು ಸುತ್ತಿನ, ಸುರುಳಿ ತಂತಿಗಳನ್ನು ವಿಶೇಷ ಚಪ್ಪಟೆಯಾಗಿಸಿದ ತಂತಿಯಿಂದ ತಯಾರಿಸಲಾಗುತ್ತದೆ.

ಉಲ್ಲೇಖಗಳು 

 

ಲೋಹದ ಸಾಮಾನುಗಳು
ಹೆನ್ರಿ ಡಿ ಸೇಂಟ-ಸೈಮನ್

ಪಿಠೀಕೆ ‌‌

ಹೆನ್ರಿ ಡಿ ಸೆಂಟ್-ಸೈಮನ್ ಇವರು ರಾಜಕೀಯ ತತ್ವ ಙ್ಞಾನಿ ಗಳಲ್ಲಿ ಇವರು ಒಬ್ಬರು. ಇವರು ೧೭ಅಕ್ಟೋಬರ೧೭೬೦ ರಲ್ಲಿ ಪ್ರಾನ್ಸ್ ನ ಪ್ಯಾರಿಸ್ ನಲ್ಲಿ ಜನಿಸಿದರು .ಇವರು ೧೯ನೇ ಶತಮಾನದ ತತ್ವಶಾಸ್ತ್ರಜ್ಞರು ಆಗಿದ್ದರು,fಇವರು ರಾಜಕೀಯ ತತ್ವಶಾಸ್ತ್ರ ದಲ್ಲಿ ಮುಖ್ಯ ಆಸಕ್ತಿಯನ್ನು ಹೊಂದಿದ್ದರು. ಇವರು ಸೆಂಟ್-ಸಿಮೋನಿಸಂ ಎಂದು ಕರೆಯಲ್ಪಡುವ ರಾಜಕೀಯ ಮತ್ತು ಆರ್ಥಿಕ ಸಿದ್ಧಾಂತ ವನ್ನು ರಚಿಸಿದರು.

ಜನನ

ಹೆನ್ರಿ ಡಿ ಸೇಂಟ್-ಸೈಮನ್ ರವರು-೧೭ ಅಕ್ಟೋಬರ್ ೧೭೬೦ ರಂದು ಪ್ಯಾರಿಸ್,ಪ್ರಾನ್ಸ್ ನಲ್ಲಿ ಜನಿಸಿದರು. 

ಮರಣ

೧೯ ಮೇ ೧೮೨೫ ರಂದು ಪ್ಯಾರಿಸ್,ಪ್ರಾನ್ಸ್ ನಲ್ಲಿ ನಿಧನರಾದರು.

ಯುಗ

೧೯ ನೇ ಶತಮನಾದ

ಶಾಲೆ- ಯೂಟೋಪಿಯನ್

ಸಮಾಜವಾದ

ಸೇಂಟ್-ಸಿಮೋನಿಯನಿಸಂ

ಮುಖ್ಯ ಆಸಕ್ತಿ   

ರಾಜಕೀಯ ತತ್ವಶಾಸ್ತ್ರ

ಗಮನಾರ್ಹ ವಿಚಾರಗಳು 

ಕೈಗಾರಿಕಾವರ್ಗ ನಿಷ್ಕ್ರಿಯವರ್ಗ ವ್ಯತ್ಯಾಸ

ಪ್ರಭಾವಗಳು  

೧.ಪ್ರಾನ್ಸಿಸ್ ಬೇಕನ್ ,೨.ರೆನೆ ಡೆಸ್ಕಾರ್ಟಸ್ ,೩.ಜಾನ್ ಲಾಕ್,

೪. ಐಸಾಕ್ ನ್ಯೂಟನ್, ೫.ಆಡಮ್  ಸ್ಮಿತ್ ,೬.ಅಗಸ್ಟೀನ್ ಥಿಯೆರಿ,

೭.ಆನ್ ರಾಬರ್ಟ್ ಜಾಕ್ವೆಸ್ ಟರ್ಗೋಟ್ ,೮.ಎಮ್ಯಾನುಯೆಲ್ ಸೀಯೆಸ್,

೯.ಜೋಸೆಫ್ ಡಿ ಮಾಸ್ಟ್ರೆ & ೧೦.ಚಾರ್ಲ್ಸ್ ಡುನೊಯರ್.

ಪ್ರಬಾವಿತ

೧.ಅಗಸ್ಟ ಕಾಮ್ಟೆ ,೨.ಪ್ರಾಸ್ಟರ್ ಎನ್ ಫಾಂಟಿನ್ ,೩.ಜಾನ್ ಸ್ಟುವರ್ಟ ಮಿಲ್,

೪.ಪಿಯರೆ-ಜೋಸೆಫ್ ಪ್ರೌಡನ್ ,೫.ಕಾರ್ಲ್ ಮಾರ್ಕ್ಸ್ ,೬.ಪೀಯರೆ ಲೆರೌಕ್ಸ್ 

೭.ಮೈಕೆಲ್ ಚೆವಲೀಯರ ,೮.ಪೆರೆರೆ ಸಹೋದರರು ,೯.ಲೊರೆನ್ಜ್ ವಾನ್ ಸ್ಟೈನ್

ಸಾಧನೆಗಳು

ಅವರು ಸೇಂಟ್-ಸಿಮೋನಿಯನಿಸಂ ಎಂದು ಕರೆಯಲ್ಪಡುವ ರಾಜಕೀಯ ಮತ್ತು ಆರ್ಥಿಕ ಸಿದ್ದಾಂತವನ್ನು ರಚಿಸಿದರು,ಅದುಕೈಗರಿಕಾ ವರ್ಗದ 

ಅಗತ್ಯತೆಗಳನ್ನು ,ಅವರು ಕಾರ್ಮೀಕ ವರ್ಗ ಎಂದೂ ಕರೆಯುತ್ತಾರೆ ,ಪರಿಣಾಮಕಾರಿ ಸಮಾಜ ಮತ್ತು ದಕ್ಷ ಆರ್ಥಿಕತೆಯನ್ನು ಹೊಂದಲು 

ಮಾನ್ಯತೆ ಮತ್ತು ಪೂರೈಸುವ ಅಗತ್ಯವಿದೆ ಎಂದು ಪ್ರತಿಪಾದಿಸಿದರು.[ಅ]ಕಾರ್ಮಿಕ ವರ್ಗದ ಕೈಗಾರಿಕೀಕರಣ ಸಮಾಜಗಳಲ್ಲಿನ ಪರಿಕಲ್ಪನೆ

ಗಳಿಗಿಂತ ಭಿನ್ನವಾಗಿ,ಸೇಂಟ್-ಸೈಮನ್ ಅವರ ೧೮ ನೇ ಶತಮಾನದ ಈ ವರ್ಗದ ಪರಿಕ್ಲನೆಯೂ ಸಮಜಕ್ಕೆ ಕೊಡುಗೆ ನೀಡುವ ಉತ್ಪಾದಕ 

ಕೆಲಸದಲ್ಲಿ ತೊಡಗಿರುವ ಎಲ್ಲ ಜನರನ್ನುಒಳಗೊಂಡಿತ್ತು,ಇದರಲ್ಲಿ ಉದ್ಯಮಿಗಳು,ವ್ಯವಸ್ಥಾಪಕರು,ವಿಜ್ನಾನಿಗಳು,ಬ್ಯಾಂಕರಗಳು,ಕೈಯಾರೆ 

ಕಾರ್ಮಿಕರೊಂದಿಗೆ ಇತರರು.ಕೈಗರಿಕಾ ವರ್ಗದ ಅಗತ್ಯಗಳಿಗೆ ಪ್ರಾಥಮಿಕ ಬೆದರಿಕೆ ಅವರು ನಿಷ್ಕ್ರಿಯ ವರ್ಗ ಎಂದು ಕರೆಯುತ್ತಾರೆ.

ಜೀವನಚರಿತ್ರೆ

ಆರಂಭಿಕ ವರ್ಷಗಳು=

ಹೆನ್ರಿ ಡಿ ಸೇಂಟ್-ಸೈಮನ್ ಪ್ಯಾರಿಸ್ 
ನಲ್ಲಿ ಪ್ರೆಂಚ್ ಶ್ರೀಮಂತನಾಗಿ ಜನಿಸಿದರು.ಅವರ ಅಜ್ಜನ ಸೋದರಸಂಬಂದಿ ಡ್ಯೂಕ್ ಡಿ ಸೇಂಟ್ ಸೈಮನ್

ಅವನು ಯುವಕನಾಗಿದ್ದಾಗ,ಪ್ರಕ್ಷುಬ್ದ ಸ್ವಭಾವದವನಾಗಿದ್ದನು ... ಅವನು ಅಮೆರಿಕಕ್ಕೆ ಹೋದರು,ಅಲ್ಲಿಅವನು ಅಮೆರಿಕನ್ ಸೇವೆಗೆ ಪ್ರವೇಶಿಸಿದನು

ಮತ್ತು ಜನರಲ್ ವಾಷಿಂಗ್ಟನನ್ ಅಡಿಯಲ್ಲಿ ಯಾರ್ಕಟೌನ್ ಮುತ್ತಿಗೆಯಲ್ಲಿ ಭಾಗವಹಿಸಿದರು...

ಅವನ ಯೌವನದಿಂದಲೂ,ಸೇಂಟ್-ಸೈಮನ್  ಹೆಚ್ಚು ಮಹತ್ವಾಕಾಂಹಕ್ಷೆಯಾಗಿದ್ದನು.ನೆನಪಿಡಿ,ಮಾನ್ಸಿಯರ್ ಲೆ ಕಾಮ್ಟೆ,ನಿಮಗೆ ದೊಡ್ಡಕೆಲಸಗಳಿವೆ

ಎಂದು ನೆನಪಿಡಿ.''ಎಂದು ಪ್ರತಿದಿನ ಬೆಳಿಗ್ಗೆಅವನನ್ನುಎಚ್ಚರಗೊಳಿಸಲು ಅವನು ತನ್ನ ವ್ಯಾಲೆಟ್ಗೆ ಆದೇಶಿಸಿದನು...೧೭೮೯ ರಲ್ಲಿಪ್ರೆಂಚ್ಕ್ರಾಂತಿಯ

ಆರಂಭದಲ್ಲಿ,ಸೇಂಟ್-ಸೈಮನ್ ಸ್ವಾತಂತ್ರ್ಯ,ಸಮಾನತೆ ಮತ್ತು ಭಾತೃತ್ವದ ಕ್ರಾಂತಿಕಾರಿ ಆದರ್ಶಗಳನ್ನು ತ್ವರಿತವಾಗಿಅನುಮೋದಿಸಿದರು.ಕ್ರಾಂತಿಯ 

ಆರಂಭಿಕ ವರ್ಷಗಳಲ್ಲಿ,ಸೇಂಟ್-ಸೈಮನ್ ವೈಜ್ಞಾನಿಕ ಸುದಾರಣೆಯ ಶಾಲೆಯನ್ನುಕಂಡುಕೊಳ್ಳುವ ಸಲುವಾಗಿ ದೊಡ್ಡ ಕೈಗಾರಿಕಾ ರಚನೆಯನ್ನು 

ಸಂಘಟಿಸಲು ತಮ್ಮನ್ನುತಾವು ತೊಡಗಿಸಿಕೊಂಡರು.ತನ್ನಉದ್ದೇಶಗಳನ್ನುಸಾದಿಸಲು ಅವರು ಕೆಲವು ಹಣವನ್ನು ಸಂಗ್ರಹಿಸಬೇಕಾಗಿತ್ತು.

ಉಲ್ಲೆಖನಗಳು

ತತ್ವಜ್ಞಾನಿ
ಪ್ಯಾರಿಸ್ ಪ್ರಣಯ (ಚಲನಚಿತ್ರ)

ಪ್ಯಾರಿಸ್ ಪ್ರಣಯ ೨೦೦೩ರ ಕನ್ನಡ ಪ್ರಣಯಪ್ರಧಾನ ನಾಟಕೀಯ ಚಲನಚಿತ್ರವಾಗಿದೆ. ಇದನ್ನು ನಾಗತಿಹಳ್ಳಿ ಚಂದ್ರಶೇಖರ್ ಬರೆದು ನಿರ್ದೇಶಿಸಿದ್ದಾರೆ. ಚಿತ್ರದಲ್ಲಿ ಹೊಸಬರಾದ ರಘು ಮುಖರ್ಜಿ ಮತ್ತು ಮಿನಲ್ ಪಾಟಿಲ್ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡರೆ ರಾಜೇಶ್, ತಾರ ಮತ್ತು ಶರತ್ ಲೋಹಿತಾಶ್ವ ಇತರ ಗಮನಸೆಳೆಯುವ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ. ಟ್ವೆಂಟಿ ಫ಼ಸ್ಟ್ ಸೆಂಚುರಿ ಲಯನ್ಸ್ ಸಿನಮಾ ಚಿತ್ರವನ್ನು ನಿರ್ಮಿಸಿತು.

ಚಿತ್ರವು ವಿಮರ್ಶಕರಿಂದ ಸಾಮಾನ್ಯವಾಗಿ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆದು ೧೮ ಎಪ್ರಿಲ್ ೨೦೦೩ರಂದು ಬಿಡುಗಡೆಯಾಯಿತು. ಪ್ಯಾರಿಸ್, ರೋಮ್, ದಕ್ಷಿಣ ಫ಼್ರಾನ್ಸ್ ಮತ್ತು ಸ್ಪೇನ್ನಂತಹ ಅನೇಕ ಐರೋಪ್ಯ ದೇಶಗಳಲ್ಲಿ ವ್ಯಾಪಕವಾಗಿ ಚಿತ್ರೀಕರಣವಾದ ಈ ಚಿತ್ರವು ಡೆಟ್ರಾಯಿಟ್‍ನಲ್ಲಿ ನಡೆದ ವಾರ್ಷಿಕ "ವಿಶ್ವ ಕನ್ನಡ ಸಮ್ಮೇಳನ - ೨೦೦೨"ರ ದೃಶ್ಯವನ್ನು ಒಳಗೊಂಡಿದೆ.. ಇದು ೨೦೦೩ರ ವರ್ಷಕ್ಕಾಗಿ ಫಿಲ್ಮ್‌ಫೇರ್ ಪ್ರಶಸ್ತಿಗಳು ದಕ್ಷಿಣ ಮತ್ತು ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ ಪ್ರಶಸ್ತಿಗಳನ್ನು ಗೆದ್ದಿತು.

ಪಾತ್ರವರ್ಗ 

 ಕ್ರಿಶ್ ಉರುಫ್ ಕೃಷ್ಣ ಆಗಿ ರಘು ಮುಖರ್ಜಿ
 ಪೂರ್ವಿ ಆಗಿ ಮಿನಲ್ ಪಾಟಿಲ್
 ಎಚ್. ಕೆ. ಮಾಸ್ತರ್ ಆಗಿ ರಾಜೇಶ್
 ಆದಿತ್ಯ ಆಗಿ ಶರತ್ ಲೋಹಿತಾಶ್ವ
 'ಸೆಲ್' ಸೀತಾ ಆಗಿ ತಾರಾ
 ಹರಿನಾಥ್ ಪೋಲಿಚರ್ಲ
 ಸುಮಲತಾ
 ಸುಧಾ ಬೆಳವಾಡಿ
 ನಾಗತಿಹಳ್ಳಿ ಚಂದ್ರಶೇಖರ್ ಅತಿಥಿ ಪಾತ್ರ

ಅಶರೀರವಾಣಿ 

 ರಘು ಮುಖರ್ಜಿಗೆ ರಾಜೇಶ್ ಕೃಷ್ಣನ್ ಧ್ವನಿ ನೀಡಿದ್ದಾರೆ
 ಮಿನಲ್ ಪಾಟಿಲ್‍ಗೆ ನಂದಿತ ಧ್ವನಿ ನೀಡಿದ್ದಾರೆ

ಸಂಗೀತ 
ಚಿತ್ರದ ಸಂಗೀತವನ್ನು ಸ್ಟೀಫನ್ ಪ್ರಯೋಗ್ ಸಂಯೋಜಿಸಿದ್ದಾರೆ. ಧ್ವನಿವಾಹಿನಿಯು ಮುಖ್ಯವಾಗಿ ಭಾರತೀಯ ಹಾಗೂ ಪಾಶ್ಚಾತ್ಯ ಶೈಲಿಗಳ ಮಿಶ್ರಣ ಸಂಗೀತದ ಮೇಲೆ ಕೇಂದ್ರೀಕರಿಸಿತು. ಹಾಡುಗಳಿಗೆ ಜನಪ್ರಿಯ ಬಾಲಿವುಡ್ ಹಿನ್ನೆಲೆ ಗಾಯಕರಾದ ಸೋನು ನಿಗಮ್ ಮತ್ತು ಶ್ರೇಯಾ ಘೋಷಾಲ್ ಧ್ವನಿ ನೀಡಿದರು. ಇದು ಕನ್ನಡ ಚಿತ್ರರಂಗದಲ್ಲಿ ಘೋಶಾಲ್‍ರ ಪ್ರಥಮ ಪ್ರವೇಶವಾಗಿತ್ತು. ಧ್ವನಿವಾಹಿನಿಯು ಮೈಸೂರು ಅನಂತಸ್ವಾಮಿ ಸಂಯೋಜಿಸಿದ ಮತ್ತು ಮೆಚ್ಚುಗೆ ಪಡೆದ ಕವಿ ಜಿ.ಎಸ್.ಶಿವರುದ್ರಪ್ಪ ಬರೆದ ಶುದ್ಧ ಕನ್ನಡ ಸುಗಮ ಸಂಗೀತ ಹಾಡು "ಎದೆ ತುಂಬಿ ಹಾಡಿದೆನು"ವನ್ನು ಒಳಗೊಂಡಿತ್ತು. ಇನ್ನೊಂದೆಡೆ, ಇದು ಲುಡ್ವಿಗ್ ವಾನ್ ಬೆಟ್ಹೋವನ್ ಮತ್ತು ವುಲ್ಫ್‌ಗ್ಯಾಂಗ್ ಅಮೆಡಿಯುಸ್ ಮೊಟ್ಜಾರ್ಟ್‌ರಂತಹ ಪಾಶ್ಚಾತ್ಯ ಶಾಸ್ತ್ರೀಯ ಸಂಗೀತದ ದಿಗ್ಗಜರು ನುಡಿಸಿದ ಸಂಗೀತ ತುಣುಕುಗಳನ್ನು ಹೊಂದಿತ್ತು. "ಕೃಷ್ಣ ನೀ ಬೇಗನೇ ಬಾರೊ" ಹಾಡು ಮೂಲತಃ ಸಂತ ವ್ಯಾಸತೀರ್ಥರು ಬರೆದು ಯಮುನಾ ಕಲ್ಯಾಣಿ ರಾಗದಲ್ಲಿ ಬರೆದು ಸಂಯೋಜಿಸಿದ ಇದೇ ಹೆಸರಿನ ಪ್ರಸಿದ್ಧ ಶಾಸ್ತ್ರೀಯ ಹಾಡಿನ ರೂಪಾಂತರವಾಗಿದೆ.

ಪ್ರಶಸ್ತಿಗಳು 

 ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು

 ಅತ್ಯುತ್ತಮ ಸಂಗೀತ ನಿರ್ದೇಶಕ - ಸ್ಟೀಫನ್ ಪ್ರಯೋಗ್
 ಅತ್ಯುತ್ತಮ ಗೀತಸಾಹಿತಿ - ನಾಗತಿಹಳ್ಳಿ ಚಂದ್ರಶೇಖರ್
 ಅತ್ಯುತ್ತಮ ಹಿನ್ನೆಲೆ ಗಾಯಕಿ - ನಂದಿತಾ

 ಫಿಲ್ಮ್‌ಫೇರ್ ಪ್ರಶಸ್ತಿಗಳು ದಕ್ಷಿಣ

 ಅತ್ಯುತ್ತಮ ಚಲನಚಿತ್ರ - ತುಮಕೂರು ದಯಾನಂದ್

ಉಲ್ಲೇಖಗಳು

ಹೊರಗಿನ ಮೂಲಗಳು 

 Movie review
 Soundtrack
ಕನ್ನಡ ಚಲನಚಿತ್ರಗಳು
ರೀತ್ ಅಬ್ರಹಾಂ

ರೀತ್ ಅಬ್ರಹಾಂ ಅವರು ಬೆಂಗಳೂರಿನ ಕ್ರೀಡಾಪಟು. ಇವರು ಲಾಂಗ್ ಜಂಪ್  ಹಾಗು ೧೦೦ ಮೀಟರ್ ಹರ್ಡಲ್ಸ್‌ನಲ್ಲಿ ಏಷ್ಯಾದ ಮಾಜಿ ಪದಕ ವಿಜೇತೆ ಮತ್ತು ಹೆಪ್ಟಾಥ್ಲಾನ್‌ನಲ್ಲಿ ಮಾಜಿ ರಾಷ್ಟ್ರೀಯ ಚಾಂಪಿಯನ್. ೧೯೯೭ ರಲ್ಲಿ ಅರ್ಜುನ ಪ್ರಶಸ್ತಿ  ಮತ್ತು ೧೯೮೩ ರಲ್ಲಿ ರಾಜ್ಯೋತ್ಸವ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಅತ್ಲೆಟಿಕ್ ಅಲ್ಲಿ ರೀತ್ ಅವರು ೧೫ ವರ್ಷಗಳ (೧೯೭೬–೧೯೯೨) ವೃತ್ತಿಜೀವನದ ಅನುಭವವನ್ನು ಹೊಂದಿದ್ದಾರೆ. ರಾಷ್ಟ್ರಮಟ್ಟದ ಚಾಂಪಿಯನ್‌ಶಿಪ್‌ನಲ್ಲಿ ಅವರು ೧೬ ಚಿನ್ನ ಮತ್ತು ೧೧ ಬೆಳ್ಳಿ ಪದಕಗಳನ್ನು ಗೆದ್ದಿದ್ದಾರೆ. 

ರೀತ್ ಅವರು ಸದ್ಯ ಸಕ್ರಿಯ ಕ್ರೀಡಾಪಟು ಮತ್ತು ವಿಶ್ವ ಮಾಸ್ಟರ್ಸ್ ಸ್ಪರ್ಧೆಗಳಲ್ಲಿ ನಿಯತವಾಗಿ ಸ್ಪರ್ಧಿಸುತ್ತಾರೆ ಮತ್ತು ಪದಕಗಳನ್ನು ಗೆಲ್ಲುತ್ತಿದ್ದಾರೆ. ಪ್ರಸ್ತುತ  ತಮ್ಮ ವಯಸ್ಸಿನ ವಿಭಾಗದಲ್ಲಿ ಟ್ರಿಪಲ್ ಜಂಪ್‌ನಲ್ಲಿ ವಿಶ್ವ ಮತ್ತು ಏಷ್ಯನ್ ಮಾಸ್ಟರ್ಸ್ ಚಾಂಪಿಯನ್ ಆಗಿದ್ದಾರೆ. ಅವರು ಕ್ಲೀನ್ ಸ್ಪೋರ್ಟ್ಸ್ ಇಂಡಿಯಾದ ಸಹ-ಸಂಸ್ಥಾಪಕರಾಗಿದ್ದಾರೆ. ಜನರ ಸಕ್ರಿಯ ಜೀವನಶೈಲಿಯಲ್ಲಿ ಯುಕ್ತತೆಯನ್ನು ಉತ್ತೇಜಿಸುವಲ್ಲಿ ಅವರು ತುಂಬಾ ಸಕ್ರಿಯರಾಗಿದ್ದಾರೆ. ಭಾರತದಲ್ಲಿ ವಿವಿಧ ಓಟ ಸ್ಪರ್ಧೆಗಳು ಮತ್ತು ಮ್ಯಾರಥಾನ್‌ಗಳನ್ನು ಅವರು ಸಕ್ರಿಯವಾಗಿ ಉತ್ತೇಜಿಸುತ್ತಾರೆ. ಅವರು ೨೦೧೪ರಿಂದ ಬೆಂಗಳೂರಿನ ಏಕೈಕ ಮ್ಯಾರಥಾನ್ - ಶ್ರೀರಾಮ್ ಪ್ರಾಪರ್ಟೀಸ್ ಬೆಂಗಳೂರು ಮ್ಯಾರಥಾನ್‌ನ ರಾಯಭಾರಿಯಾಗಿದ್ದಾರೆ.  ಪ್ರಸ್ತುತ ಅವರು ಎನ್ಇಬಿ ಸ್ಪೋರ್ಟ್ಸ್ ಎಂಟರ್ಟೈನ್ಮೆಂಟ್ ಪ್ರೈವೇಟ್ ಲಿಮಿಟೆಡ್ನ ನಿರ್ದೇಶಕರಾಗಿದ್ದಾರೆ.

ವೈಯಕ್ತಿಕ ಜೀವನ

ವೃತ್ತಿ 

 ೧೫ ವರ್ಷಗಳ (೧೯೭೬–೧೯೯೨) ಸುದೀರ್ಘವಾದ ಅಥ್ಲೆಟಿಕ್ ವೃತ್ತಿಜೀವನದ ಅವಧಿಯಲ್ಲಿ ರೀತ್ ಅವರು ಕರ್ನಾಟಕ ರಾಜ್ಯ ಮತ್ತು ಭಾರತವನ್ನು ಹಲವಾರು ಸಂದರ್ಭಗಳಲ್ಲಿ ಪ್ರತಿನಿಧಿಸುತ್ತಾ ದಾರಿಯುದ್ದಕ್ಕೂ ದಾಖಲೆಗಳನ್ನು ನಿರ್ಮಿಸಿದ್ದಾರೆ. ಅವರ ಎಲ್ಲಾ ಸಾಧನೆಗಳು ಅವರ ಸಮರ್ಪಿಸಿಕೊಳ್ಳುವಿಕೆ, ಅನ್ವಯಿಸುವಿಕೆ ಮತ್ತು ಶಿಸ್ತಿನ ಪ್ರಜ್ಞೆಯ ಪರಿಣಾಮಗಳಾಗಿವೆ.

ಇದನ್ನೂ ನೋಡಿ 

 ಭಾರತೀಯ ಮಹಿಳಾ ಕ್ರೀಡಾಪಟುಗಳ ಪಟ್ಟಿ

ಉಲ್ಲೇಖಗಳು

ಬಾಹ್ಯ ಲಿಂಕ್‌ಗಳು 

ಕೊಡವರು
ಜೀವಂತ ವ್ಯಕ್ತಿಗಳು
All articles with unsourced statements
ಸಾಕ್ಷಿ (ಕಾನೂನು)

ಸಾಕ್ಷಿ ಎಂದರೆ ಒಂದು ವಿಷಯದ ಬಗ್ಗೆ ಅರಿವು ಇರುವವನು. ಕಾನೂನಿನಲ್ಲಿ, ಸಾಕ್ಷಿ ಎಂದರೆ ತನಗೆ ತಿಳಿದಿರುವ ಬಗ್ಗೆ ಅಥವಾ ಗೊತ್ತು ಎಂದು ಸಾಧಿಸಿದ ಬಗ್ಗೆ ಸ್ವಯಂಪ್ರೇರಿತವಾಗಿ ಅಥವಾ ಬಲವಂತಕ್ಕೊಳಪಟ್ಟು, ಮಾತಿನಲ್ಲಿ ಅಥವಾ ಲಿಖಿತ ರೂಪದಲ್ಲಿ ಪ್ರಮಾಣಿತ ಸಾಕ್ಷ್ಯವನ್ನು ಒದಗಿಸುವವನು.

ಪ್ರತ್ಯಕ್ಷಸಾಕ್ಷಿ ಎಂದರೆ ತನ್ನ ಸ್ವಂತದ ಇಂದ್ರಿಯಗಳಿಂದ (ಉದಾ. ದೃಷ್ಟಿ, ಶ್ರವಣಶಕ್ತಿ, ಆಘ್ರಾಣ, ಸ್ಪರ್ಶ) ಪಡೆದ ಜ್ಞಾನವುಳ್ಳವನು. ಆ ಗ್ರಹಿಕೆಯು ಸಹಾಯವಿಲ್ಲದ ಮಾನವ ಇಂದ್ರಿಯ ಅಥವಾ ಸೂಕ್ಷ್ಮ ದರ್ಶಕ ಅಥವಾ ಎದೆದರ್ಶಕದಂತಹ ಒಂದು ಉಪಕರಣದ ನೆರವಿನಿಂದ ಇರಬಹುದು.

ಗಾಳಿಸುದ್ದಿ ಸಾಕ್ಷಿ ಎಂದರೆ ಬೇರೆ ಯಾರಾದರೂ ಹೇಳಿದ್ದು ಅಥವಾ ಬರೆದ ಬಗ್ಗೆ ಸಾಕ್ಷ್ಯ ನೀಡುವವನು. ಬಹುತೇಕ ನ್ಯಾಯಾಲಯ ವಿಚಾರಣೆಗಳಲ್ಲಿ ಯಾವಾಗ ಗಾಳಿಸುದ್ದಿ ಸಾಕ್ಷಿಯು ಸ್ವೀಕಾರಾರ್ಹವಾಗಿರುತ್ತದೆ ಎಂಬುದರ ಮೇಲೆ ಅನೇಕ ಮಿತಿಗಳಿವೆ.

ತಜ್ಞ ಸಾಕ್ಷಿ ಎಂದರೆ ಆಸಕ್ತಿಯ ವಿಷಯಕ್ಕೆ ಸಂಬಂಧಿಸಿದಂತೆ ವಿಶೇಷ ಜ್ಞಾನವನ್ನು ಹೊಂದಿದ್ದಾನೆ ಎಂದು ಹೇಳಲಾದವನು. ಈ ಜ್ಞಾನವು ಇತರ ಹೇಳಿಕೆ, ದಾಖಲೆಯ ಸಾಕ್ಷ್ಯ ಅಥವಾ ದೈಹಿಕ ಸಾಕ್ಷ್ಯ (ಉದಾ. ಬೆರಳಿನ ಗುರುತು) ಸೇರಿದಂತೆ, ಇತರ ಸಾಕ್ಷ್ಯವನ್ನು ಅರ್ಥಮಾಡಿಕೊಳ್ಳಲು ನೆರವಾಗುವ ಉದ್ದೇಶ ಹೊಂದಿರುತ್ತದೆ.

ಬಾಹ್ಯ ಸಂಪರ್ಕಗಳು 
 Eyewitness memory
 Child Witness Project 
 Victims and witnesses of crime (Directgov, England and Wales)

ಕಾನೂನು ಪದಗಳು
ಪಿಕಾಸಿ

ಪಿಕಾಸಿಯು ಮಣ್ಣನ್ನು ಎತ್ತಲು ಬಳಸಲಾಗುವ, ಸಾಮಾನ್ಯವಾಗಿ T-ಆಕಾರದ ಕೈ ಉಪಕರಣ. ಇದರ ಶಿರವು ಸಾಮಾನ್ಯವಾಗಿ ಲೋಹದ್ದಾಗಿದ್ದು, ಸಾಂಪ್ರದಾಯಿಕವಾಗಿ ಕಟ್ಟಿಗೆಯಿಂದ ತಯಾರಿಸಲಾದ ಉದ್ದನೆಯ ಹಿಡಿಕೆಗೆ (ಸಾಂದರ್ಭಿಕವಾಗಿ ಲೋಹ ಮತ್ತು ಹೆಚ್ಚಾಗಿ ನಾರುಗಾಜು) ಲಂಬವಾಗಿ ಜೋಡಣೆಗೊಂಡಿರುತ್ತದೆ.

ಸಾಮಾನ್ಯ ಪಿಕಾಸಿಯು ಶಿರದ ಒಂದು ಕಡೆ ಚೂಪಾದ ತುದಿಯನ್ನು ಹೊಂದಿದ್ದು ವಿರುದ್ಧ ತುದಿಯಲ್ಲಿ ಅಗಲವಾದ ಚಪ್ಪಟೆ "ಕೊಡಲಿ" ಅಲಗನ್ನು ಹೊಂದಿರುತ್ತದೆ. ಕ್ರಮೇಣವಾದ ವಕ್ರರೇಖೆಯು ಶಿರದ ಉದ್ದವನ್ನು ವ್ಯಾಪಿಸಿರುವುದು ಲಕ್ಷಣವಾಗಿರುತ್ತದೆ.

ಚೂಪಾದ ತುದಿಯನ್ನು ಮುರಿಯಲು ಮತ್ತು ಮೀಟಿ ತೆಗೆಯಲು ಎರಡಕ್ಕೂ ಬಳಸಲಾಗುತ್ತದೆ, ಕೊಡಲಿಯನ್ನು ನೆಲ ಅಗೆಯಲು, ಮೇಲಿನ ಪದರವನ್ನು ತೆಗೆಯಲು ಮತ್ತು ಬೇರುಗಳನ್ನು ಕತ್ತರಿಸಲು ಬಳಸಲಾಗುತ್ತದೆ.

ಪ್ರಾಗೈತಿಹಾಸಿಕ ಕಾಲದಲ್ಲಿ ಕೃಷಿ ಉಪಕರಣವಾಗಿ ಅಭಿವೃದ್ಧಿಪಡಿಸಲಾದ ಪಿಕಾಸಿಯು ನೇಗಿಲು ಮತ್ತು ಮ್ಯಾಟಕ್‍ನಂತಹ ಇತರ ಉಪಕರಣಗಳಾಗಿ ವಿಕಸನಗೊಂಡಿದೆ.

ಉಲ್ಲೇಖಗಳು 

ಉಪಕರಣಗಳು
ಸಸ್ಯಕ್ಷೀರ

ಸಸ್ಯಕ್ಷೀರ (ಹಾಲ್ನೊರೆ) ಎಂದರೆ ಜಲೀಯ ಮಾಧ್ಯಮದಲ್ಲಿರುವ ಪಾಲಿಮರ್ ಸೂಕ್ಷ್ಮಕಣಗಳ ಸ್ಥಿರ ಚದರಿಕೆ (ಎಮಲ್ಷನ್). ಇದು ಪ್ರಕೃತಿಯಲ್ಲಿ ಕಂಡುಬರುತ್ತದೆ, ಆದರೆ ಪಾಲಿಮರೀಕರಣದಿಂದ ಕೃತಕ ಹಾಲ್ನೊರೆಗಳನ್ನು ತಯಾರಿಸಬಹುದು.

ಪ್ರಕೃತಿಯಲ್ಲಿ ದೊರಕುವ ಸಸ್ಯಕ್ಷೀರವು ಹಾಲಿನಂಥ ದ್ರವವಾಗಿದ್ದು, ಶೇಕಡ ೧೦ ರಷ್ಟು ಹೂಬಿಡುವ ಸಸ್ಯಗಳಲ್ಲಿ ಕಂಡುಬರುತ್ತದೆ. ಇದು ಸಂಕೀರ್ಣವಾದ ಇಮಲ್ಷನ್ ಆಗಿದ್ದು ಪ್ರೋಟೀನ್‍ಗಳು, ಆಲ್ಕಲಾಯ್ಡ್‌ಗಳು, ಪಿಷ್ಟಗಳು, ಸಕ್ಕರೆಗಳು, ತೈಲಗಳು, ಟ್ಯಾನಿನ್‍ಗಳು, ರಾಳಗಳು ಮತ್ತು ಅಂಟುಗಳನ್ನು ಹೊಂದಿರುತ್ತದೆ. ಗಾಳಿಗೆ ಒಡ್ಡಿದಾಗ ಘನೀಕರಿಸುತ್ತದೆ. ಸಾಮಾನ್ಯವಾಗಿ ಅಂಗಾಂಶ ಗಾಯವಾದಾಗ ಇದು ಸ್ರವಿಸುತ್ತದೆ. ಬಹುತೇಕ ಸಸ್ಯಗಳಲ್ಲಿ ಹಾಲ್ನೊರೆಯು ಬೆಳ್ಳಗಿರುತ್ತದೆ, ಆದರೆ ಕೆಲವು ಸಸ್ಯಗಳು ಹಳದಿ, ಕಿತ್ತಳೆ ಅಥವಾ ಕಡುಗೆಂಪು ಬಣ್ಣದ ಹಾಲ್ನೊರೆಯನ್ನು ಹೊಂದಿರುತ್ತವೆ. ಇದು ಮುಖ್ಯವಾಗಿ ಸಸ್ಯಾಹಾರಿ ಕೀಟಗಳ ವಿರುದ್ಧ ರಕ್ಷಣೆಯಾಗಿ ಕಾರ್ಯನಿರ್ವಹಿಸುತ್ತದೆ.

ಉಲ್ಲೇಖಗಳು 

ಸಸ್ಯಶಾಸ್ತ್ರ
ಕಾವ್ಯರಂಗ



ಪೀಠಿಕೆ
ಹಿರಿಯ ಸಾಹಿತಿಗಳು ರಚಿಸಿದ ನಾಟಕ, ಕಾದಂಬರಿ, ಮಹಾಕಾವ್ಯ, ಕವಿತೆ ಇವೆಲ್ಲವನ್ನು ಓದುವ ಮತ್ತು ಅರ್ಥೈಸುವ ಸರಳ ವಿಧಾನವೇ ಕಾವ್ಯರಂಗ.

ಇತಿಹಾಸ
ಒಂದು ಕಾವ್ಯವನ್ನು ಹೇಗೆ ಓದಬೇಕು, ಯಾವ ದಿಕ್ಕಿನಿಂದ ಓದಬೇಕು, ಓದಿಗೆ ಮುಂಚಿನ ಪೂರ್ವ ತಯಾರಿಗಳು ಹೇಗೆ, ಇವೆಲ್ಲವನ್ನು ಮೊದಲು ಅರಿತುಕೊಳ್ಳಬೇಕು, ಓದು ಬರೀ ಲಿಖಿತ ಓದಾಗಬಾರದು. ಕಾವ್ಯದ ಭಾಷೆಯು ಮೊದಲು ನಮ್ಮ ದೇಹದೊಳಕ್ಕೆ ಇಳಿಯಬೇಕು. ಆ ಭಾಷೆ ದೇಹದೊಳಕ್ಕೆ ಇಳಿದು ಅದರೊಳಗೆ ಅಂತರ್ಗತವಾಗಿರುವ ಅರ್ಥ, ಮಹತ್ವ ಮನಸ್ಸಿಗೂ ಹೃದಯಕ್ಕೂ ಬೇಕಾದರೆ ಅದು ರಂಗಭೂಮಿಯಿಂದ ಮಾತ್ರ ಸಾಧ್ಯ. ಆಶು ಮತ್ತು ಭಾಷೆ ಇವೆರಡು ನಮ್ಮೊಳಗೆ ಇಳಿಯಲು ಸಾಧ್ಯ. ರಂಗಭೂಮಿಗೆ ಒಂದು ಶೈಕ್ಷಣಿಕ ಸ್ವರೂಪ ಇದೆ. ರಂಗಭೂಮಿ ಕೇವಲ ಭೌತಿಕ ಪರಿಕರವಲ್ಲ. ಅದು ತನ್ನೊಳಗೆ ಅಮೂರ್ತವಾದ ರೂಪವನ್ನು ಪಡೆದುಕೊಂಡಿದೆ ನಾವು ಅದರೊಳಗೆ ಇಳಿದು ಅದನ್ನು ಮೈಗೂಡಿಸಿಕೊಂಡಾಗ ಮಾತ್ರ ಅಮೃತದ ಸವಿ ಸವಿಯಲು ಸಾಧ್ಯ. ಇದು ನಾಡಿನೆಲ್ಲೆಡೆ ಹತ್ತು ಜನ ನಟರನ್ನು ಒಳಗೊಂಡು ತಿರುಗಾಟ ಮಾಡಿ ಎಲ್ಲಾ ಕಾಲೇಜು ಮನಸ್ಸುಗಳಿಗೆ ಕನ್ನಡತನವನ್ನು ತುಂಬುವ ಕೆಲಸವನ್ನು ಮಾಡುತ್ತಿದೆ.

ಉದ್ದೇಶ
ಕಾವ್ಯರಂಗ ರಂಗ ಪ್ರಯೋಗದ ಮೂಲ ಉದ್ದೇಶ ಎಲ್ಲಾ ಕನ್ನಡ ಸಾಹಿತ್ಯ ಅಭಿರುಚಿ ಜೊತೆಗೆ ನಮ್ಮ ಸಾಹಿತ್ಯ ಪ್ರಾಚೀನತೆ ನಡೆದು ಬಂದ ದಾರಿಯನ್ನು ತಿಳಿಸಿ ಕೊಡುವುದಾಗಿದೆ. ಊರಿನಿಂದ ಊರಿಗೆ ತಿರುಗಾಟ ಮಾಡಲು ಅನುವಾಗುವಂತೆ ಅತ್ಯಂತ ಸರಳವಾದ ರಂಗಸಜ್ಜಿಕೆಯನ್ನು ಹೊಂದಿಸಲಾಗುವುದು. ಒಂದು ಹಿಂಪರದೆ ಇಲ್ಲಿ ಹೊತ್ತಿಗೆಯ ಮಧ್ಯದಿಂದ ಜ್ಞಾನ ಎಂಬ ಜ್ಯೋತಿ ಪ್ರಕಾರವಾದ ಬೆಳಗಿ ಅದರಲ್ಲಿನ ವಿಚಾರಗಳನ್ನು ಪತಂಗಗಳಾಗಿ ಎಲ್ಲೆಡೆ ಪಸರಿಸುತ್ತದೆ ಎಂಬ ಉದಾತ್ತ ದೇಹದ ಚಿತ್ರ ಬರೆಯಲಾಗುವುದು. ಇನ್ನುಳಿದಂತೆ ಕಲಾವಿದರು ವೇದಿಕೆಯಲ್ಲಿ ಕುಳಿತುಕೊಳ್ಳಲು ಅನುವಾಗುವಂತೆ ಕುರ್ಚಿ ಉಪಯೋಗಿಸಲಾಗುವುದು.

ವಿಧಾನ
ಕಲಾವಿದರು ಎಲ್ಲರೂ ಒಂದೇ ವಿಧವಾದ ವಸ್ತ್ರವನ್ನು ಧರಿಸುತ್ತಾರೆ. ಆಯಾ ಪಾತ್ರಗಳಿಗೆ ತಕ್ಕಂತೆ ಶಾಲುಗಳನ್ನು ಮತ್ತು ಕಲಾವಿದರು ತಮ್ಮ ದೇಹ, ಭಾವ, ಭಾಷೆಗಳನ್ನು ಬಳಸಿಕೊಳ್ಳುತ್ತಾರೆ. ಇಲ್ಲಿ ಹೊಸ ತರನಾದ ಬೆಳಕಿನ ವಿನ್ಯಾಸವಿರುವುದಿಲ್ಲ. ಇದು ಕಾಲೇಜು ಕೊಠಡಿ ಹೀಗೆ ಎಲ್ಲಾ ಕಡೆಗೂ ಬೆಳಗಿನ ಹೊತ್ತಲ್ಲಿ ಪ್ರಸ್ತುತ ಪಡಿಸುವುದರಿಂದ ಕಾವ್ಯ ಕಥೆ ನಾಟಕಗಳು ಬೆಳಕಿನ ಹಾಗೆ ಇರುವುದರಿಂದ ಕೃತಕ ಬೆಳಕನ್ನು ಬಳಸುವುದಿಲ್ಲ. ಯಾವುದೇ ಮುಖವರ್ಣಿಕೆ ಸಾಧನಗಳನ್ನು ಉಪಯೋಗಿಸುವುದಿಲ್ಲ. ಕೆಲವು ಪಾತ್ರಗಳ ಗಾಂಭೀರ್ಯತೆ ಮುಖವಾಡಗಳನ್ನು ಬಳಸುತ್ತಾರೆ. ಇಲ್ಲಿ ನಿರೂಪಣೆಗೆ ಪೂರಕವಾದ ಸಂಗೀತವನ್ನು ಅಳವಡಿಸಲಾಗುವುದು. ಹಳೆಗನ್ನಡ ಬಹಳ ಕಷ್ಟ ಎನ್ನುವವರಿಗೆ ಹಳೆಗನ್ನಡದ ಹಾಡುಗಳಿಗೆ ಆಧುನಿಕ ಲಯಗಳನ್ನು ಸೇರಿಸಿ ಹಾಡನ್ನು 
ಹಾಡುವುದರಿಂದ ಮನಸ್ಸಿನಲ್ಲಿ ಅಚ್ಚಳಿಯದೆ ಉಳಿಯುತ್ತದೆ. ಹೀಗೆ ಹಳೆಗನ್ನಡದ ಹಾಡುಗಳಲ್ಲಿ ಆಧುನಿಕ ಲಯಗಳನ್ನು ಸಮ್ಮಿಲಿತಗೊಳಿಸಿ ಯಾವುದೇ ರೀತಿಯಲ್ಲಿ ಅದರ ಆಶಯಕ್ಕೆ ಧಕ್ಕೆ ಬರದಂತೆ ಎಚ್ಚರ ವಹಿಸಲಾಗುತ್ತದೆ. ಹೊಸಗನ್ನಡದ ವಚನಗಳನ್ನು ರಂಗಸಂಗೀತದ ಆಗಿ ಪರಿವರ್ತಿಸಲಾಗಿದೆ. ಅಲ್ಲದೆ ಕೆಲವು ಸಣ್ಣಪುಟ್ಟ ಹಾಡುಗಳಿಗೆ ದೃಶ್ಯಗಳ ಬದಲಾವಣೆಗೆ ಕಂಜರ, ತಾಳಗಳನ್ನು ಉಪಯೋಗಿಸುತ್ತಾರೆ.

ಉಲ್ಲೇಖಗಳು
ಡಾ.ಆರ್ ಸಿ ಹಿರೇಮಠ, ಕಾವ್ಯರಂಗ ರಂಗ ಪ್ರಯೋಗ, ಅಧ್ಯಾಯ-೬, ಕನ್ನಡ ಅಧ್ಯಾಯನ ವಿಭಾಗ, ಕ.ವಿ.ವಿ ಧಾರವಾಡ,
ಗೆಜ್ಜೆಗಿರಿ



ಪೀಠಿಕೆ
ತುಳುನಾಡ ವೀರಪುರುಷರಾದ ಕೋಟಿಚೆನ್ನಯರ ತಾಯಿ ದೇಯಿಬೈದ್ಯೆತಿಗೆ ಪುನರ್ ಜೀವನ ನೀಡಿದ ಮನೆಯೇ ಗೆಜ್ಜೆಗಿರಿನಂದನ ಹಿತ್ತಿಲುಮನೆ. ಅದು ಸಾಯನಬೈದ್ಯನ ಮನೆ. ನಾಟಿವೈದ್ಯನಾಗಿದ್ದ ಸಾಯನ ಮನೆ ಆಗಿನ ಕಾಲದ ಒಂದು ಆರೋಗ್ಯ ಕೇಂದ್ರವಾಗಿತ್ತು. ತನ್ನ ಕುಲಕಸುಬಾದ ಮೂರ್ತೆಗಾರಿಕೆ ಆಗಿದ್ದ ಸಾಯನ ನಾಟಿವೈದ್ಯನೂ ಆಗಿದ್ದರು.

ಇತಿಹಾಸ
ಸಾಯನ ಬೈದ್ಯ ಸಂಕಮಲೆ ಬೆಟ್ಟಕ್ಕೆ ಮೂರ್ತೆಗಾರಿಕೆಗಾಗಿ ಹೋಗಿದ್ದ. ತಾಳೆಮರದ ತುದಿಯಲ್ಲಿರುವ ಸಾಯನನಿಗೆ ಹೆಣ್ಣು ಮಗಳೊಬ್ಬಳ ಅಳುವ ಶಬ್ದ ಕೇಳಿಸಿತು. ಅತ್ತಿತ್ತ ಕಣ್ಣಾಡಿಸಿ ಮರದಿಂದ ಇಳಿಯುತ್ತಾನೆ. ಇಳಿಯುತ್ತಲೇ ತಾಳೆಮರವೇರಲು ಕಟ್ಟಿದ ಬಿದಿರಿನ ಗಂಟಿಗೆ ಎರಗಿದ ಹೆಣ್ಣಮಗಳು ರೋಧಿಸುತ್ತಿದ್ದಳು. ಆಕೆಯನ್ನು ವಿಚಾರಿಸಲಾಗಿ ಅವಳು ತನ್ನ ವೃತ್ತಾಂತವನ್ನೆಲ್ಲಾ ಹೇಳಿ ತನ್ನನ್ನು ಗಂಡಾಂತರದಿಂದ ಪಾರುಮಾಡುವಂತೆ ಕೇಳಿಕೊಂಡಳು. ಆಕೆಯನ್ನು ತಂಗಿಯಾಗಿ ಸ್ವೀಕರಿಸಿ ಮನೆಗೆ ಕರೆದುಕೊಂಡು ಬಂದು ಅವಳಿಗೆ ವೈದ್ಯ ವಿದ್ಯೆಯನ್ನು ಕರುಣಿಸಿ ಸಾಕಿ-ಸಲಹಿದ. ಮುಂದೆ ಅವಳನ್ನು ತನ್ನ ಬಾವನಾದ ಕಾಂತಣ್ಣ ಬೈದ್ಯನಿಗೆ ಕೊಟ್ಟು ವಿವಾಹ ಮಾಡಿದ. ದೇಯಿಬೈದ್ಯೆತಿಗೆ ಆಶ್ರಯ ನೀಡಿ ಸಕಲ ನಾಟಿವಿದ್ಯೆಯನ್ನು ನೀಡಿ ಅವಳಿಗೆ ಬದುಕು ನೀಡದ ಮನೆಯೇ ಗಜ್ಜೆಗಿರಿನಂದನ ಹಿತ್ತಿಲುಮನೆ. ಕೋಟಿಚೆನ್ನಯರನ್ನು ಬಲ್ಲಾಳರು ಸಾಯನ ಬೈದ್ಯನ ಮನೆಗೆ ಕಳುಹಿಸಿಕೊಡುತ್ತಾರೆ. ಅವರ ಖರ್ಚು ವೆಚ್ಚಗಳನ್ನು ರಾಜನೇ ನೋಡಿಕೊಂಡು ಕೋಟಿ-ಚೆನ್ನಯರು ಸಾಯನ ಬೈದ್ಯನ ಮನೆಯಲ್ಲಿ ಬೆಳೆಯುತ್ತಾರೆ. ಅರಮನೆಯಿಂದ ಕೆಳ ಒಡಿಕಂಬಳದ ಗದ್ದೆಯನ್ನು ಬೇಸಾಯ ಮಾಡಿಕೊಳ್ಳುವುದಕ್ಕಾಗಿ ನೀಡಲಾಗಿದ್ದರೂ, ಮಾವ ಸಾಯಾನನೊಂದಗೆ  ಮೂರ್ತೇಗಾರಿಕೆ ಮತ್ತು ಬೇಸಾಯ ಮಾಡಿಕೊಂಡು ಇದೇ ಮನೆಯಲ್ಲಿ ವಾಸ ಇದ್ದರು.

ಏನಿದೆ ಗೆಜ್ಜೆಗಿರಿ ನಂದನದಲ್ಲಿ

ಸರೋಳಿಮಂಜಕಟ್ಟೆ
ಬಲ್ಲಾಳರು ದೇಯಿಬೈದ್ಯೆತಿಯನ್ನು ಕರೆತರಲು ಕಳುಹಿಸಿದ ದಂಡಿಗೆ ಇರಿಸಿದ ಸರೋಳಿಮಂಜಕಟ್ಟೆ ಈಗಲೂ ಇದೆ. ಶೇಂದಿ ಮಾರಾಟ ಮಾಡುತ್ತಿದ್ದ ಜಾಗವೆಂದು ಅದನ್ನು ಗುರುತಿಸುವುದಾದರೂ, ಅದು ಸುಳ್ಳು ಕಲ್ಪನೆ ಎಂದು ಕಾಣಬರುತ್ತಿವೆ. ಈ ಕಟ್ಟೆಯಲ್ಲಿ ಪವಾಡವೆಂಬಂತೆ ಒಂದರ ನಂತರ ಇನ್ನೊಂದು ಸರೋಳಿಮರ ಅದೇ ಜಾಗದಲ್ಲಿ ಬೆಳೆಯುತ್ತಿದೆ.

ಧೂಮಾವತಿ ದೈವಸ್ಥಾನ
ಸರೋಳಿ ಮಂಜಕಟ್ಟೆ ಮುಂಭಾಗದಲ್ಲಿ ಧೂಮಾವತಿ ದೈವದ ಗುಡಿಯಿದೆ. ದೇಯಿಬೈದ್ಯೆತಿಯ ಮರಣಾನಂತರ ಆಕೆ ಆರಾಧಿಸುತ್ತಿದ್ದ ಧೂಮಾವತಿ ದೈವವನ್ನು ನಂಬಿ ಈಗಲೂ ಸ್ಥಳದಲ್ಲಿ ಆರಾಧನೆ ನಡೆಯುತ್ತಿದೆ.

ದೇಯಿಬೈದ್ಯೆತಿಯ ಸಮಾಧಿ
ಗೆಜ್ಜೆಗಿರಿಯಲ್ಲಿರುವ ದೇಯಿಬೈದ್ಯೆತಿ ಸಮಾಧಿಗೆ ಸುಮರು ೪೫೦ ವರುಷಗಳ ಇತಿಹಾಸವಿದೆ. ಪಡುಮಲೆಯ ಅರಸು ಬಲ್ಲಾಳರಿಗೆ ಚಿಕಿತ್ಸೆ ನೀಡಲೆಂದು ಗೆಜ್ಜೆಗಿರಿಮನೆಯಿಂದ ತೆರಳಿದ್ದ ದೇಯಿಬೈದ್ಯೆತಿ ನಾಟಿ ವೈದ್ಯಕೀಯದ ಮೂಲಕ ಬಲ್ಲಾಳರ ಜೀವ ಉಳಿಸಿದರು. ಅರಸು ಗುಣಮುಖನಾದ ಬಳಿಕ ಮತ್ತೆ ತನ್ನ ಮನೆಗೆ ಮರಳುತ್ತಿದ್ದ ಸಮಯ ಹೆರಿಗೆನೋವು ಕಾಣಿಸಿಕೊಂಡ ಕಾರಣ ಬಲ್ಲಾಳರೇ ಮುಂದೆ ನಿಂತು ಹೆರಿಗೆಗೆ ವ್ಯವಸ್ಥೆ ಮಾಡಿದ್ದರು. ಅವಳಿ ಮಕ್ಕಳಿಗೆ ಜನ್ಮ ನೀಡಿದ ಬಳಿಕ ೧೬ನೇ ದಿನವೇ ದೇಯಿಬೈದ್ಯೆತಿ ಬೀಡಿನ ಸಮೀಪದ ಕೆರೆಯಲ್ಲಿ ಆಕಸ್ಮಿಕ ಮರಣ ಹೊಂದಿದ್ದರು. ವಿಷಯ ತಿಳಿದ ಅಣ್ಣ ಸಾಯನಬೈದ್ಯರು ಸಹೋದರಿಯ ಕಳೇಬರವನ್ನು ಗೆಜ್ಜೆಗಿರಿಮನೆಗೆ ತಂದು ದಫನ ಮಾಡಿದ್ದರು. ಬಳಿಕ ಅವಳಿ ಹಸುಳೆಗಳನ್ನು ( ಕೋಟಿಚೆನ್ನಯರು) ಕೂಡ ಮನೆಗೆ ತಂದು ಸಾಕಿದ್ದರು. ತಾಯಿ, ಮಾವನ ಮನೆಯಾದ ಗೆಜ್ಜೆಗಿರಿಯಲ್ಲೇ ಮಕ್ಕಳು ಬೆಳೆದು ದೊಡ್ಡವರಾಗಿದ್ದರು. ಅದೇ ಮನೆ ಅವರ ಪಾಲಿಗೆ ಸ್ವಂತ ಮನೆಯೂ, ಕುಟುಂಬದ ಮನೆಯೂ ಆಗಿತ್ತು.
ಗೆಜ್ಜೆಗಿರಿನಂದನ ಹಿತ್ತಿಲು ಮನೆ ಬಹಳಷ್ಟು ಪ್ರಾಮುಖ್ಯತೆಯನ್ನು ಪಡೆಯುತ್ತದೆ. ಒಂದು ಸಮಾಜವು ಬಹಿಷ್ಕರಿಸಿದ ಹೆಣ್ಣು ಮಗಳಿಗೆ ಆಶ್ರಯ ನೀಡಿದ ಮನೆ, ಅವಳಿಗೆ ನಾಟಿವೈದ್ಯ ವಿದ್ಯೆ ನೀಡಿದ ಮನೆ, ಅವಳನ್ನು ಮದುವೆ ಮಾಡಿಕೊಟ್ಟ ಮನೆ, ಅವಳಿಗೆ ಅಪರೂಪದ ದಂಡಿಗೆಯ ರಾಜ ಉಪಚಾರದ ಮರ್ಯಾದೆ ಪಡೆದ ಮನೆ, ಕೋಟಿ-ಚೆನ್ನಯರು ಆಟವಾಡಿದ ಮನೆ, ವಿದ್ಯೆಕಲಿತು ಪರಾಕ್ರಮಿಶಾಲಿಗಳಾಗಿ ಬೆಳೆದ ಪೂಜನೀಯ ಸ್ಥಳವಾಗಿದೆ.

ಉಲ್ಲೇಖಗಳು
ಶಂಕರ್ ನಾರಯಣ ಡಿ ಪಿ, ಎಪಿಕ್ ಆಫ್ ದಿ ವಾರಿಯರ್ಸ್, ನ್ಯಾಷನಲ್ಸ್ ಫೋಕ್ಲೋರ್ ಸಪೋರ್ಟ್ ಸೆಂಟರ್, ೨೦೦೭.

ದಕ್ಷಿಣ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ದಕ್ಷಿಣ ಕನ್ನಡ ಜಿಲ್ಲೆ
ಸುನಾದ್‍ ಗೌತಮ್

ಸುನಾದ್‍ ಗೌತಮ್

 ಅವರು ಭಾರತೀಯ ಸಂಗೀತ ಸಂಯೋಜಕರಾಗಿದ್ದಾರೆ. ಪ್ರಧಾನವಾಗಿ ಇವರು ಕನ್ನಡ ಮತ್ತು ತುಳು ಚಿತ್ರರಂಗದಲ್ಲಿ ತೊಡಗಿಸಿಕೊಂಡಿದ್ದಾರೆ.

ಬಾಲ್ಯ-ಶಿಕ್ಷಣ
ಸುನಾದ್ ಗೌತಮ್ ತಂದೆ ಉಮೇಶ್‍ ಗೌತಮ್ ನಾಯಕ್‍ ಇವರು ಅಷ್ಟಾವಧಾನಿ, ಸಂಗೀತಗಾರ ಮತ್ತು ಪ್ರೌಢಶಾಲಾ ಭಾಷಾ ಶಿಕ್ಷಕರಾಗಿದ್ದವರು. ಹಾಗಾಗಿ ಸಂಗೀತದ ಅಭ್ಯಾಸ ಬಾಲ್ಯದಲ್ಲಿ ಮನೆಯಲ್ಲಿಯೇ ಆರಂಭವಾಯಿತು. ತಮ್ಮ ಚಿಕ್ಕ ವಯಸ್ಸಿನಲ್ಲಿಯೇ ತಂದೆಯಿಂದ ಕರ್ನಾಟಕ ಶಾಸ್ತ್ರೀಯ ಸಂಗೀತ ಮತ್ತು ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತವನ್ನು ಕಲಿಯಲು ಪ್ರಾರಂಭಿಸಿದರು. ಉಮೇಶ್‍ ಗೌತಮ್ ನಾಯಕ್‍ ಅವರು ಭಕ್ತಿ ಮತ್ತು ಭಾವಗೀತೆಗಳಿಗೆ ಸಂಗೀತ ಸಂಯೋಜಿಸುತ್ತಿದ್ದರು. ಇದು ಸುನಾದ್‍ ಸಂಗೀತ ಸಂಯೋಜನೆಯ ಮೇಲೆ ಹೆಚ್ಚು ಗಮನಹರಿಸುವಂತೆ ಮಾಡಿತು. ತಮ್ಮ 15 ವರ್ಷ ವಯಸ್ಸಿನಲ್ಲಿ ಕನ್ನಡ ಕಿರುಚಿತ್ರ "ಧನ್ಯಾ"ಗೆ ಸಂಗೀತ ನೀಡುವ ಮೂಲಕ ಅವರ ಸಂಗೀತ ನಿರ್ದೇಶನದ ಬದುಕು ಆರಂಭವಾಗಿ ಬೆಳೆಯತೊಡಗಿತು. ಚಲನಚಿತ್ರೋದ್ಯಮಕ್ಕೆ ಪ್ರವೇಶಿಸಲು ಇದು ಮೊದಲ ಹೆಜ್ಜೆಯಾಯಿತು. ತಮ್ಮ ಕಾಲೇಜು ಶಿಕ್ಷಣದೊಂದಿಗೆ ಆಸಕ್ತಿಯ ಕ್ಷೇತ್ರವಾದ ಸಂಗೀತದಲ್ಲಿ ಮುಂದುವರಿಯಲು ಅನುಕೂಲವಾಯಿತು.

ವೃತ್ತಿ ಬದುಕು
ಸುನಾದ್, ಚಂದನ (ಕಿರುತೆರೆ ವಾಹಿನಿ)ಯ 'ಕೋಟಿ ಚೆನ್ನಯ್ಯ' ಧಾರಾವಾಹಿಗೆ ಸಂಗೀತ ನಿರ್ದೇಶನ ಮಾಡುವ ಮೂಲಕ ವೃತ್ತಿ ಬದುಕು ಆರಂಭಿಸಿದರು. ನಂತರ ಸಂಗೀತ ನಿರ್ದೇಶಕರಾಗಿ ಕನ್ನಡದ ಅನಂತು vs ನುಸ್ರತ್ (ಚಲನಚಿತ್ರ)
, 'ಸೋಜಿಗ', 'ಪ್ರಾಣಕೊಡುವೆ ಗೆಳತಿ', 'ಚದುರಿದಕಾರ್ಮೋಡ', '400', 'ಗಲ್ಲಿಬೇಕರಿ', ಜೊತೆಗೆ ತುಳುವಿನ 'ಗೋಲ್ ಮಾಲ್','ರಂಭಾರೂಟಿ', '2 ಎಕ್ರೆ' ಮತ್ತು ಕೊಂಕಣಿಯ 'ಬಾಯೊ' ಎಂಬ ಚಲನಚಿತ್ರಕ್ಕೆ ಕೆಲಸ ಮಾಡಿದ್ದಾರೆ.
 
ಕನ್ನಡದ 'ಸೋಜಿಗ', ತುಳುವಿನ 'ಗೋಲ್ ಮಾಲ್' ಮತ್ತು ಕೊಂಕಣಿ ಭಾಷೆಯ 'ಬಾಯೊ' ಎಂಬ ಚಿತ್ರಕ್ಕೆ ಛಾಯಾಗ್ರಾಹಕರಾಗಿ ಕಾರ್ಯನಿರ್ವಹಿಸಿದ್ದಾರೆ.
 
ಕಿರುತೆರೆಯಲ್ಲಿ ಚಂದನ (ಕಿರುತೆರೆ ವಾಹಿನಿ)ಯ 'ಕೋಟಿಚೆನ್ನಯ್ಯ', ಉದಯ ಟಿ.ವಿಯ 'ಆನಂದ ಭೈರವಿ', 'ಸರಯೂ', 'ರಾಗಾನುರಾಗ', 'ಜೋಜೋ ಲಾಲಿ', 'ದೇವಯಾನಿ', ಝಿ ಕನ್ನಡ ವಾಹಿನಿಯ 'ಜೊತೆಜೊತೆಯಲಿ', 'ಜೀಕುಟುಂಬ ಅವಾಡ್ರ್ಸ್-2019', ಕಲರ್ಸ್ ಕನ್ನಡ ವಾಹಿನಿಯ 'ನನ್ನರಸಿ ರಾಧೆ', ಕನ್ನಡದ ರಿಯಾಲಿಟಿ ಶೋಗಳಾದ ಉದಯ ವಾಹಿನಿಯ 'ಕಿಕ್‍ ಡ್ಯಾನ್ಸ್ ಶೋ', 'ಆದರ್ಶ ದಂಪತಿಗಳು' ಮತ್ತು ಸುವರ್ಣ ವಾಹಿನಿಯ 'ಭರ್ಜರಿ ಕಾಮಿಡಿ ಶೋ'ಗಳಿಗೂ ಸುನಾದ್ ಸಂಗೀತ ಸಂಯೋಜಿಸಿ ನಿರ್ದೇಶಿಸಿದ್ದಾರೆ.

ಉಲ್ಲೇಖಗಳು